Ανρί Ματίς: Ζωγραφική με ψαλίδι – dimart\nΑνρί Ματίς: Ζωγραφική με ψαλίδι\n17 Απριλίου 2014 dimartblog Εικαστικά 3 Σχόλια\n—της Zoe Pilger για την Independent. Μετάφραση για το dim/art: Μαρία Τσάκος—\n«Από την πρώτη στιγμή που έπιασα στα χέρια μου κουτί με μπογιές, κατάλαβα ότι αυτή θα ήταν η ζωή μου. Του ρίχτηκα σαν το θεριό που χιμάει στο πράγμα που ποθεί».\nΜε αυτά τα λόγια περιγράφει ο Henri Matisse την πρώτη του γνωριμία με τη ζωγραφική. Γεννημένος το 1829, ο γάλλος καλλιτέχνης κέρδισε τη φήμη του σοκάροντας το παριζιάνικο καλλτιεχνικό κατεστημένο με τα προκλητικά και φωτεινά έργα με τα έντονα χρώματα, που τον κατέταξαν στο κίνημα του φοβισμού («fauvism», από τη γαλλική λέξη «fauve» που σημαίνει «άγριο θηρίο»).\nΤο 1941, στα 71 του χρόνια διαγνώστηκε με καρκίνο του παχέως εντέρου και έκτοτε, στα χρόνια που μεσολάβησαν ως το θάνατό του, επιδόθηκε σε έναν πυρετώδη επαναπροσδιορισμό της τέχνης του ─μιας και, καθηλωμένος στο κρεβάτι ή σε αναπηρικό καροτσάκι, αδυνατούσε πλέον να συνεχίσει να ζωγραφίζει με τον παραδοσιακό τρόπο. Μέσα στην ταλαιπωρία αυτής της οδυνηρής περιόδου δημιούργησε τα πλέον εντυπωσιακά και ολοκληρωμένα έργα του, τα gouaches découpées, με την τεχνοτροπία της χαρτοκοπτικής.\nΗ νέα έκθεση στην Tate Modern με τίτλο: Henri Matisse: The Cut–Outs, περιλαμβάνει 120 από αυτά τα έργα που χρονολογούνται από το τέλος της δεκαετίας του 1930 και έως το 1954 όταν και πέθανε, σε ηλικία 84 ετών. Έχοντας επιζήσει της σοβαρής ασθένειάς του, ο Matisse θεωρούσε αυτή την περίοδο της ζωής του ως μια δεύτερη ζωή, ως παραπανίσιο χρόνο που του είχε δοθεί.\nΚατά την διάρκεια της ανάρρωσής του άρχισε να δουλεύει τη χαρτοκοπτική του με αφοσίωση. Έκοβε χαρτιά τα οποία οι μαθητές του είχαν βάψει σε έντονα χρώματα γκουας και τα καρφίτσωνε στου τοίχους του ατελιέ του στη νότια Γαλλία. «Μόνο τα έργα που δημιούργησα κατά τη διάρκεια της αρρώστιας μου ήταν ο πραγματικός μου εαυτός», έχει πει. «Ελεύθερος. Απελευθερωμένος». Αυτή η αίσθηση ελευθερίας περνάει στον θεατή με αμεσότητα.\nΤο Σαλιγκάρι 1953 – © Succession H. Matisse\nΜπλε Γυμνό (II) 1952 – Centre Pompidou, © Succession Henri Matisse\nΤα κολάζ χαρτοκοπτικής του ήταν απλά μα πρωτοπόρα ─αρκεί να δει κανείς έργα όπως Το Σαλιγκάρι και τα τέσσερα Μπλε Γυμνά και να σκεφτεί πόσα χρόνια πριν από το ρεύμα της Pop Art δημιουργήθηκαν. Οι εικόνες αυτές έχουν αναπαραχθεί κατά κόρον, σε πόστερ, σε κάρτες, κλπ., όμως, ένας από τους στόχους της έκθεσης της Tate είναι να δώσει στον θεατή την αίσθηση ότι τα βλέπει για πρώτη φορά. Και το πετυχαίνει. Ο Walter Benjamin έγραψε κάποτε πως τα πρωτότυπα ─σε αντίθεση με τις αναπαραγωγές─ έχουν πάντατε μιαν «αύρα». Αυτό σίγουρα ισχύει για τα κολάζ του Matisse. Ξεκινάνε μικρότερα και προοδευτικά γίνονται όλο και πιο μεγάλα και πιο εντυπωσιακά καθώς ο Matisse πλησιάζει το τέλος της ζωής του ─κι αυτό είναι κάτι που αντικατοπτρίζεται και στη σειρά με την οποία είναι τοποθετημένα μέσα στην έκθεση.\nΤα χρόνια εκείνα ήταν δύσκολα και γι’ άλλους λόγους: Το 1941, η Γαλλία ήταν υπό γερμανική κατοχή. Η γυναίκα του ─με την οποία ήταν μαζί 41 χρόνια─ τον εγκατέλειψε, εξαιτίας της στενής σχέσης του με το μοντέλο και βοηθό του Lydia Delectorskaya, από τη Σιβηρία. Λίγο αργότερα, οι Ναζί συνέλαβαν και βασάνισαν την κόρη του λόγω της ανάμιξής της με τη γαλλική Αντίσταση.\nΒιολετί φύλλο σε πορτοκαλί φόντο (Palmette), 1947 – φωτογραφία: Κος & Κα Donald B Marron/ © Succession Henri Matisse\nΜέλισσες, 1948. Φωτογραφία: François Fernandez/ © Succession Henri Matisse\nΤα gouaches découpées του εκπέμπουν έναν χαλιναγωγημένο ενθουσιασμό. Ο Matisse περιέγραφε τη διαδικασία της δημιουργίας αυτών των εντυπωσιακά φωτεινών, ευμεγέθων έργων ως «ζωγραφική με ψαλίδι». Αντί να ζωγραφίζει πάνω σε καμβά, έκοβε· έκανε τομές, χωρίς παραταύτα να υπάρχει κάτι κλινικό στο αποτέλεσμα, χωρίς να δίνεται η αίσθηση της κατάκτησης, της παραβίασης, της διείσδυσης ─όλων αυτών των σύγχρονων μεταφορών για τη δημιουργικότητα που συνδέει κανείς με τους μεγάλους Μοντέρνους δημιουργούς του 20ου αιώνα. Αντ’ αυτού, τα έργα του έχουν κάτι θριαμβευτικό· σε κάνουν να αισθάνεσαι χαρούμενος και ζωντανός, κι αυτή ακριβώς ήταν και η πρόθεση του καλλιτέχνη.\nΕκείνο που παρουσιάζει το μεγαλύτερο ενδιαφέρον, είναι ο τρόπος που τα έργα αυτά ενσωματώνουν τόσες διαφορετικές μορφές τέχνης ταυτόχρονα: γλυπτική, σχέδιο, ζωγραφική, ακόμα και το ─πολύ μεταγενέστερο χρονικά─installation. Η έκθεση περιλαμβάνει ένα αρχειακό φιλμ με τον Matisse στο ατελιέ του να αρματώνεται το τεράστιο ψαλίδι του (που έμοιαζε περισσότερο με ψαλίδι κηπουρικής) και να κόβει ένα κίτρινο χαρτί και γύρω από τα πόδια του, στο πάτωμα, δεκάδες κομμένα φύλλα. Τα χέρια του είναι γερασμένα αλλά χειρίζονται το ψαλίδι με ιδιαίτερη σιγουριά. Κολλημένος στο τροχήλατο κρεβάτι του και εξαρτημένος υπερβολικά από την Delectorskaya, η οποία εμφανίζεται στο φιλμ με μωβ μαντήλι στα μαλλιά, κόκκινο κραγιόν και κατάξανθα μαλλιά να καρφιτσώνει στον τοίχο τα χάρτινα σχήματα που έκοβε εκείνος.\nIcarus — Jazz (1947)\nΟι πρώτες του χαρτοκοπτικές είναι μικρές, πειραματικές. Εδώ τα στοιχεία της γλυπτικής βρίσκονται στο προσκήνιο. O Matisse δημιουργεί κατά παραγγελία έργα όπως οι εξαίσιες εικονογραφήσεις για το βιβλίο με τίτλο Jazz ή το έργο Δυο Χορευτές (1937-8) για τα σκηνικά του μπαλέτου Rouge et Noir.\nTwo Dancers, 1937-8 – © Succession Henri Matisse\nΜια μαύρη αιωρούμενη φιγούρα περιμένει με χέρια ανοιχτά την άσπρη (θηλυκή) φιγούρα που επίσης ίπταται εκτελώντας ένα άλμα. Τα δικά της χέρια είναι απλωμένα με χάρη. Το φόντο, βαθύ μπλε. Η εικόνα είναι φτιαγμένη από κομμάτια χαρτιών βαμμένων με γκουας που τα έχει καρφιτσώσει σε μια σελίδα τετραδίου. Οι καρφίτσες είναι ορατές, τα κομμάτια του χαρτιού ρίχνουν σκιές εκεί όπου οι άκρες τους έχουν ξεκολλήσει από το φύλλο, η επιφάνεια του έργου είναι ανάγλυφη. Το σχέδιο είναι ακριβές και όμως ακατέργαστο. Μοιάζει να αποτυπώνει την ίδια τη φύση του χορού: χορογραφημένο και, την ίδια στιγμή, αυθόρμητο.\nΤο μπαλέτο ήταν βασισμένο στη μουσική της Πρώτης Συμφωνίας του Dmitri Shostakovich, η οποία τόσο ενθουσίασε τον Matisse ώστε να μεταφράσει τη μουσική σε χρωματικό σύστημα το οποίο ο χορογράφος Léonide Massine μετέτρεψε ύστερα σε μια σειρά από σύμβολα. Μαύρο = βία, κόκκινο = υλισμός, κίτρινο = μοχθηρία, άσπρο = άντρας και γυναίκα, μπλε = φύση.\nΤο σύστημα ίσως να αντηχεί ένα μεταγενέστερο έργο, την Πτώση του Ίκαρου (1943). Ο ελληνικός μύθος του Ίκαρου με τις φτερούγες που ξεκόλλησαν όταν το κερί που τις συγκρατούσε έλιωσε επειδή ο Ίκαρος πέταξε κοντά στον ήλιο, αποτυπώνεται ως μια άσπρη φιγούρα πάνω σε μια κάθετη μαύρη λωρίδα: ο Ικάρος πέφτει μέσα σε ένα σκοτεινό τούνελ φτιαγμένο ειδικά για εκείνον· τα χέρια του σε μια αδέξια στάση καθώς δεν έχει από πού να πιαστεί. Αν το μαύρο ισούται με τη βία, τότε ο Ίκαρος είναι παγιδευμένος μέσα σ’ αυτήν.\nΗ Πτώση του Ίκαρου, 1943 – φωτογραφία: Alberto Ricci / © Succession Henri Matisse\nΜια κόκκινη μυτερή φλόγα είναι καρφιτσωμένη στο στήθος του Ίκαρου αναπαραστώντας τον πανικό και το πάθος της παλλόμενης καρδιάς. Εδώ η πράξη του καρφιτσώματος μοιάζει βίαιη —παραπέμπει σε σταύρωση. Κίτρινα μυτερά αστέρια τον περιστοιχίζουν —ίσως η μοίρα που τον έχει καταδικάσει σε θάνατο. Κάποιος θα μπορούσε να υποστηρίξει πως το έργο είναι μια αλληγορία για την ναζιστική βία. Ο Matisse δεν υπήρξε ποτέ πολιτικοποιημένος καλλιτέχνης, όμως αυτά τα κολάζ που έφτιαξε κατά τη διάρκεια του πολέμου κρύβουν μια απειλή που λείπει από μεταγενέστερα έργα του. Το συγκεκριμένο έργο είναι ιδιαίτερα γνωστό, παραταύτα, το πρωτότυπο έργο διατηρεί στο ακέραιο την ικανότητά του να συγκλονίσει.\nΤο πιο γοητευτικό χαρακτηριστικό του Matisse είναι το γεγονός ότι έβλεπε την τέχνη ως κομμάτι της ζωής, ή μάλλον, ως έναν τρόπο να κάνει τη ζωή καλύτερη. Οι φωτογραφίες που τον δείχνουν να σχεδιάζει στο κρεβάτι ανακαλούν στη μνήμη την Frida Kahlo. Έτσι κι εκείνη, όσο ανάρρωνε, μετέτρεψε τα πάντα —το δωμάτιό της, το κρεβάτι, τον εαυτό της— σε τέχνη. Τα gouaches découpées είναι εφήμερα, τα συγκρατούν μόνο καρφίτσες για να μπορούν ν’ αλλάξουν θέση. Κι ενώ μοιάζουν να είναι σε πλήρη αντίθεση με άλλα μνημειώδη έργα τέχνης, ουσιαστικά είναι αυτό ακριβώς: μνημειώδη, και μαζί διακοσμητικά.\nΤο έργο του Ωκεανία, ο Ουρανός (1946) είναι ένα μεγάλων διαστάσεων μεταξωτό ταμπλό που απεικονίζει πουλιά να πετούν σε ένα ήσυχο φόντο στο χρώμα του καφέ-μπεζ της άμμου. Λέγεται πως ίσως την έμπνευση για το έργο να την άντλησε από το άσπρο χελιδόνι που είχε κάποτε φτιάξει από άσπρο χαρτί και είχε κολλήσει στον τοίχο του ατελιέ του για να καλύψει μια κηλίδα: η ιδέα πως έπρεπε να το πετάξει τον είχε στεναχωρήσει, και με τον καιρό, έκοψε κι άλλα πουλιά, φυτά και ψάρια, που είχε γνωρίσει σε ένα ταξίδι στην Ταϊτή πολλά χρόνια νωρίτερα. Έκανε τους τοίχους του ατελιέ του να μοιάζουν με έναν απέραντο ουρανό δίχως όρια.\nΜεγάλη σύνθεση στους τοίχους του ατελιέ του Matisse: Μάσκες, Ανάμνηση από την Ωκεανία και Το Σαλιγκάρι. Φωτογραφία: Lydia Delectorskaya /© Succession Henri Matisse\nΚαθώς η κλίμακα των έργων μεγαλώνει, η ένταση των συναισθημάτων που προκαλούν στον θεατή την ακολουθεί. Μεταδίδουν την αίσθηση ενός πράγματος ιερού ενώ τα περισσότερα έχουν θέματα απολύτως γήινα. Ακόμα και εκείνα που είχαν θεολογικό θέμα δε μεταφέρουν κανένα αίσθημα ενοχής, ντροπής ή τιμωρίας.\nΝύχτα Χριστουγέννων, 1952. Φωτογραφία: © The Museum of Modern Art, New York /Scala Florence / Succession Henri Matisse\nΜακέττα για κόκκινο φαιλόνιο (μπροστά), 1950-2. Φωτογραφία: Thomas Griesel /The Museum of Modern Art, New York /Scala Florence / © Succession Henri Matisse\nΤο La perruche et la sirène (1952) είναι ένα εντυπωσιακό έργο που απεικονίζει πολύχρωμα φύλλα υδρόβιων φυτών σε λευκό φόντο. Τα σχήματα δείχνουν να κινούνται σε απόλυτη αρμονία μεταξύ τους. Η γοργόνα, μια μπλε αφαίρεση που μόλις και μετά βίας μοιάζει με φιγούρα, στην πάνω δεξιά γωνία, κολυμπά και γίνεται αβίαστα ένα με το περιβάλλον.\nΟ Παπαγάλος και η Γοργόνα, 1952. Φωτογραφία: Stedelijk / © Succession Henri Matisse\nΕκείνο που τελικά μένει από τη γνωριμία με τα έργα αυτά είναι πως δεν αποπνέουν βία ή αποσπασματικότητα όπως θα περίμενε κανείς από την τεχνική που εφαρμόστηκε για τη δημιουργία τους. Δεν εκφράζουν ρήξη ή αποξένωση όπως πολλά από τα έργα του Μοντερνισμού. Απεναντίας, αφήνουν την αίσθηση του ολόκληρου. «Δεν ξέρω αν πιστεύω στον Θεό ή όχι», λέει ο Matisse. «Αλλά, το βασικό είναι να φτάσει κανείς να νιώθει όπως όταν κάνει προσευχή».\nHenri Matisse: The Cut-Outs – Από τις 17 Aπριλίου ώς τις 7 September 2014 στο μουσείο Tate Modern του Λονδίνου.\nDmitri ShostakovichFrida Kahlogouaches découpéesHenri MatisseHenri Matisse: The Cut-OutsIndependentΜαρία ΤσάκοςLydia DelectorskayaTate ModernZoe Pilger\nPrevious Post: Η τελευταία λέξις του Παριζιανισμού\nNext Post: Από τη μεριά του Ιούδα\nΠαράθεμα: Matisse: η πιο δημοφιλής έκθεση στην ιστορία της Tate | dimart\nΠαράθεμα: Ανρί Ματίς: Jazz | dimart\nΠαράθεμα: Ανρί Ματίς, ζωγράφος, ζωόφιλος. | dimart


Θέμα: Αγαπημένη σοκολάτα! Κυρ 9 Δεκ - 3:12\nΙΟΝ Αμυγδάλου (ξέρετε...αυτή με την πρώτη αγάπη και παντοτινή!)\nΠαυλίδης γεμιστή με κεράσι\nκαι η λευκή Break.-\nΘέμα: Απ: Αγαπημένη σοκολάτα! Κυρ 9 Δεκ - 8:24\nΗ αγαπημένη μου σοκολάτα είναι η …. Σοκολάτα ( άσπρη μαύρη κίτρινη δεν έχει σημασία ) , υπάρχει όμως μία που πραγματικά και του σκασμού να είμαι δεν της λέω όχι και είναι η LU ξέρετε εκείνη με τα δύο μπισκοτάκια , μικρούλα μεν … βαρβάτη δε .\nΘέμα: Απ: Αγαπημένη σοκολάτα! Κυρ 9 Δεκ - 13:36\nΣ ο κ ο λ ά τ α\nη γλυκιά αυτή αμαρτία στην οποία δεν αμελώ να πέσω!!\nεμ...δύσκολο είναι η αλήθεια να απορρίψω οποιανδήποτε, μα αφού πρέπει να ξεχωρίσω τις εκλεκτές της καρδιάς μου (ή καλύτερα του ουρανίσκου μου), θα έλεγα........\n1. MILKA (Luflee)\n3. KINDER- happy hippo\nκαι φυσικά τελευταία αλλά όχι έσχατη, η πολυαγαπημένη Nutella!!!!!!!!!!!\nΘέμα: Απ: Αγαπημένη σοκολάτα! Παρ 15 Φεβ - 3:50\nΤο κακό είναι πως ο έρωτας κάποτε τελειώνει (κι ακόμα αναρωτιέμαι παρέα με τον Τομ Ρομπινς στον Τρυποκάρυδο του, πως κάνεις τον έρωτα να κρατήσει - θέμα που θα αναλύσουμε κάποια άλλη φορά). Το επόμενο κακό είναι να είσαι χωρισμένος και να κάνεις δίαιτα παράλληλα. Σε μια τέτοια κατάσταση δημιουργήθηκε η φιλοσοφική αναζήτηση με θέμα : «Αν η σοκολάτα είναι υποκατάστατο του έρωτα, ποιο είναι το υποκατάστατο της σοκολάτας;». Κάτι θα πρέπει να υπάρχει λογικά, μόνο που ακόμα δε μπόρεσα να το ανακαλύψω. Και μια και δε μπόρεσα να ανακαλύψω το υποκατάστατο αποφάσισα να εξερευνήσω τη σοκολάτα…\nΣύμφωνα με βρετανική μελέτη που δημοσιεύτηκε στο έντυπο FASEB Journal, ένα συστατικό της σοκολάτας μπορεί να είναι πιο αποτελεσματικό από πολλά γνωστά φάρμακα κατά του βήχα. Φιλανδοί επιστήμονες υποστηρίζουν πως η κατανάλωση της κατά τη διάρκεια της εγκυμοσύνης συντελεί στη δημιουργία ευτυχισμένων και ζωηρών μωρών (και ρωτάω εγώ τώρα, μήπως γιατί καταπραΰνει τα νεύρα της εγκυμονούσας . Σύμφωνα με έρευνα που πραγματοποιήθηκε στο Σικάγο, η μαύρη σοκολάτα μπορεί να κατεβάσει την πίεση σε άτομα με υπέρταση. Σύμφωνα με έρευνα του Πανεπιστημίου του Χάρβαντ, η σοκολάτα μειώνει την πίεση, βοηθά την κυκλοφορία του αίματος και έχει ευεργετική επίδραση στον οργανισμό, όπως η ασπιρίνη. Στο περιοδικό Nature δημοσιεύτηκε πρόσφατα μελέτη για τη μαύρη σοκολάτα και τις ευεργετικές της ιδιότητες για την καρδιά καθώς είναι πλούσια σε αντιοξειδωτικές ουσίες που αποτρέπουν την απόφραξη των αρτηριών. Ομάδα ερευνητών από το Πανεπιστήμιο της Γλασκόβης αλλά και από το Εθνικό Ινστιτούτο Διατροφικής έρευνας της Ιταλίας τονίζει ότι το γάλα αναστέλλει τις ευεργετικές της ιδιότητες για την καρδιά, εξαιτίας της αντίδρασης που δημιουργεί με τις αντιοξειδωτικές ουσίες της σοκολάτας.\n«Για να κρίνεις την ποιότητα μιας σοκολάτας που έχεις στα χέρια σου, την επιθεωρείς. Τη μυρίζεις. Τη σπάς στη μέση για να δεις πώς σπάει και μετά τη δαγκώνεις. Μετά, την αφήνεις να λιώσει στο στόμα. Τέλος, μπορείς να την καταπιείς και να απολαύσεις τη γεύση».\nΘέμα: Απ: Αγαπημένη σοκολάτα! Τρι 3 Ιουν - 5:18\nΤρώω μόνο λευκές σοκολάτες


Women We Trust | Premium συμβουλές επιχειρηματικότητας από την Πάρις Αγγέλικα | Women On Top\nWomen We Trust | Premium συμβουλές επιχειρηματικότητας από την Πάρις Αγγέλικα\nby Έφη Κωτσιοπούλου | 22.10.2020 | #WomenWeTrust, Mentees, The Learning Hub, WoT in business, Ανεργία, Άννα Μπουνάτσου, Εθελοντισμός, Επαγγέλματα, Επαγγελματική ανάπτυξη, Επιχειρηματικότητα, Εργαζόμενες μαμάδες, Εταιρική Κοινωνική Ευθύνη, Ισότητα, Ιστορίες επιτυχίας | 0 comments\nΣτην Premium Wellness, η ευεξία του σώματος και του πνεύματος συναντούν τον τουρισμό της Ελλάδας, με τη βοήθεια της Πάρις Αγγέλικα.\nΠες μας λίγα λόγια να γνωρίσουμε την Premium Wellness.\nΗ Premium Wellness είναι μια εταιρεία η οποία δημιουργεί εξατομικευμένες εμπειρίες ευεξίας για ιδιώτες και ομάδες. Τα προγράμματά μας περιλαμβάνουν εμπειρίες γιόγκα, fitness, διαλογισμού, μασάζ και πιλάτες, σε συνεργασία με διατροφολόγους, προπονητές, εξειδικευμένους δασκάλους για διαλογισμό και επαγγελματίες του wellness. Οι ομάδες που απευθύνονται σε εμάς είναι συνήθως εταιρικά γκρουπ, φίλοι ή και ζευγάρια και η εξειδικευμένη ομάδα μας δημιουργεί εμπειρίες ευεξίας βασισμένες στις ανάγκες και τους στόχους τους , σε δικούς τους χώρους, σε ξενοδοχεία ή και σε εξωτερικούς χώρους. Προσφέρουμε επίσης υπηρεσίες ευεξίας σε τουριστικούς προορισμούς καθώς διαθέτουμε συνεργάτες σε θερινούς και χειμερινούς προορισμούς, όπως η Μύκονος, η Σαντορίνη, η Πάρος, η Αντίπαρος, η Κέρκυρα, το Πόρτο Χέλι και ο Παρνασσός. Πραγματοποιούμε προγραμματισμένα “Retreats” (διακοπές με δραστηριότητες) και δίνουμε επίσης τη δυνατότητα στους πελάτες, ατομικά, εταιρικά, για την παρέα τους, να μας ζητήσουν και να τους δημιουργήσουμε μια αποκλειστικά δική τους απόδραση. Επίσης οργανώνουμε δραστηριότητες στην Αθήνα, συνήθως για λογαριασμό μεγάλων εταιρειών. Αν οι εταιρείες έχουν κάποιους εκμεταλλεύσιμους χώρους, αναλαμβάνουμε να τους δημιουργήσουμε ένα concept και να κάνουμε την διαχείρισή του γυμναστηρίου τους.\nΠοια είναι η δική σου εμπειρία πριν ξεκινήσεις την Premium Wellness;\nΠροέρχομαι από το χώρο του αθλητισμού και της ευεξίας. Γυμνάζομαι από πάρα πολύ μικρή, από 4 ετών. Αποφοίτησα από το τμήμα Επιστήμης Φυσικής Αγωγής και Αθλητισμού στην Αθήνα και μετά έκανα ένα μεταπτυχιακό στην Αγγλία πάνω στο Sport and Leisure Management, την κατεύθυνση που αποφάσισα ότι ήθελα να ακολουθήσω. Εργάστηκα στους Ολυμπιακούς Αγώνες στην Αθήνα και πήρα αρκετή εμπειρία στο κομμάτι της οργάνωσης του αθλητισμού. Επίσης έχω εργαστεί για χρόνια σε πολυεθνική εταιρεία που ασχολείται με την ευεξία: συμμετείχα στην αρχική ομάδα και ξεκινώντας από θέση πωλήσεων εξελίχθηκα σε θέσεις management. Εργάστηκα περίπου 10 χρόνια σε αυτήν την εταιρεία, πολύ μεγάλο σχολείο όπως και όλες οι πολυεθνικές κι αποφάσισα ότι ήρθε η ώρα να δημιουργήσω κάτι δικό μου. Είχα φτάσει σε ένα σημείο που είχα λάβει την απαιτούμενη γνώση κι έπρεπε να αποφασίσω αν ήθελα να συνεχίσω να εξελίσσομαι ως στέλεχος σε διαφορετικές εταιρείες ή να δημιουργήσω κάτι δικό μου. Μου αρέσει η δημιουργία, δε μου αρέσει η ρουτίνα. Με ικανοποιεί να πραγματοποιώ συνέχεια νέα έργα. Οπότε κάπως έτσι ήρθε η Premium Wellness, επειδή είδα εκείνη την εποχή μια ευκαιρία στον τομέα του τουρισμού και της ευεξίας. Είναι ένα κομμάτι του τουρισμού, για ανθρώπους που ταξιδεύουν και θέλουν να αποκτήσουν καινούργιες εμπειρίες όσον αφορά την άσκηση και το υγιεινό φαγητό, το οποίο αναπτύσσεται ραγδαία παγκοσμίως τα τελευταία χρόνια. Αυτή η τάση έχει έρθει πλέον και στη χώρα μας. Αρκετοί Έλληνες, αλλά και ξένοι δάσκαλοι, επιλέγουν την Ελλάδα ως προορισμό. Στα επόμενα χρόνια προβλέπεται να αναπτυχθεί ακόμα περισσότερο η αγορά αυτή. Είδα λοιπόν την ευκαιρία και το τόλμησα. Στην Ελλάδα ήμασταν πολύ πίσω πριν από 4 χρόνια. Τώρα συνεχίζω γιατί βλέπω ότι έχει προοπτική εξέλιξης. Όταν αποφάσισα ότι ήθελα να κάνω κάτι δικό μου, έπεσα στην περίοδο των capital controls. Τότε η αγορά είχε παγώσει στην Ελλάδα και κανείς δεν μπορούσε να επιχειρήσει στην ενδοχώρα. Οπότε εκμεταλλεύτηκα τον τουρισμό και στόχευσα στο πελατειακό κοινό από το εξωτερικό. Πλέον στην Premium Wellness έχουμε εξελιχθεί αρκετά. Από την περίοδο του lockdown, λόγω του κορωνοϊού, προσφέρουμε και διαδικτυακά προγράμματα, που περιλαμβάνουν σεμινάρια με διατροφολόγους, συζητήσεις ψυχικής ενδυνάμωσης και εξωτερικές δραστηριότητες βασισμένες στους 3 πυλώνες – Κίνηση, Θρέψη, Νόηση- του προγράμματος Tr3logy που έχουμε δημιουργήσει.\nΠροτιμάς την επιχειρηματικότητα από τη μισθωτή εργασία; Πως είναι διαφορετική για εσένα;\nΣτην επιχειρηματικότητα δεν έχεις ποτέ την αίσθηση της ασφάλειας. Όχι πως την έχεις 100% όταν εργάζεσαι ως μισθωτή, αλλά σίγουρα όταν η επένδυση είναι κάποιου άλλου ένα μεγάλο βάρος φεύγει από την πλάτη σου. Στην επιχειρηματικότητα η επένδυση είναι δική σου, ή στην καλύτερη περίπτωση και κάποιων άλλων ανθρώπων που έχουν πιστέψει στο όραμά σου. Για κάθε απόφαση που παίρνεις, ο αποδέκτης και της επιτυχίας και της αποτυχίας είσαι εσύ. Είσαι πολύ πιο εκτεθειμένη προσωπικά, σαν εταιρεία, σαν όνομα, ενώ σε μια μεγάλη πολυεθνική δεν είσαι. Είναι μια αγορά ζόρικη για νέους επιχειρηματίες, σε μια χώρα που δεν έχει ακόμα οργανωθεί προς αυτή την κατεύθυνση, φορτωμένη με μια οικονομική κρίση η οποία ακόμα συνεχίζεται. Αυτό που λέω πάντα στον εαυτό μου, γιατί θέλω να κρατάω μια θετική στάση, είναι ότι όλη αυτή η διαδικασία με έχει ωριμάσει επιχειρηματικά. Αυτά τα χρόνια έχω αγωνιστεί για να αποκτήσω τις εμπειρίες και τη γνώση που έχω σήμερα. Σε μια αγορά πολύ διαφορετική, με καλύτερες συνθήκες και στρωμένα εδάφη με ροδοπέταλα, θα είχα μάθει αλλιώς και θα χρειαζόμουν περισσότερο χρόνο για να αντιμετωπίσω δυσκολίες όπως η οικονομική πτώση λόγω μιας παγκόσμιας πανδημίας. Οπότε αυτό που έχω στο μυαλό μου, γιατί πάντα οι αγορές γυρνάνε και αλλάζουν ρότα, είναι πως τα πράγματα θα είναι πιο ευνοϊκά κάποια στιγμή κι εγώ μόνο θα έχω κερδίσει από όλη αυτή την εμπειρία. Αυτό θα με πάει μπροστά, θα είμαι περισσότερο έτοιμη. Η επιχειρηματικότητα έχει πολλά δώρα για τον άνθρωπο που την επιλέγει, παρά το ότι είναι μια ανηφόρα.\nΠοιο είναι το πιο ωραίο και το πιο δύσκολο στην επιχειρηματικότητα;\nΤο πιο ωραίο είναι ότι έχω την ελευθερία ό, τι οραματίζομαι να μπορώ να το υλοποιήσω. Σε μια μεγάλη εταιρεία πρέπει να πάρεις την έγκριση, να περιμένεις να έρθει η κατάλληλη στιγμή. Εδώ αν κάτι το έχω στο μυαλό μου και μου αρέσει θα μπω στη διαδικασία να το κάνω. Αυτό που με δυσκολεύει είναι το κλασικό πρόβλημα κάθε νέας επιχειρηματία, το να βρει χρηματοδότηση. Είναι δύσκολη διαδικασία ειδικά σε αυτή τη χώρα που η αγορά είναι αργή και μια νέα εταιρεία για να αναπτυχθεί χρειάζεται συνέχεια να έχει κεφάλαια. Νομίζω αυτό με δυσκολεύει πιο πολύ. Πολλές φορές δεν κάνω ένα βήμα και περιμένω πριν προχωρήσω παρακάτω, γιατί ακόμα μπορεί να μην έχω βρει ή να μην έχει ολοκληρωθεί το ποσό που απαιτείται για ένα καινούργιο έργο. Οπότε υπάρχει πάντα η αναζήτηση είτε οργανισμών που στηρίζουν την επιχειρηματικότητα, είτε ανθρώπων που μπορεί να πιστέψουν και να επενδύσουν με δικό τους κεφάλαιο. Έχει κι ένα ψυχικό κόστος όλο αυτό. Απαιτεί πολλή ενέργεια και κόπο. Είμαι και μαμά οπότε δε θέλω να τρώω χρόνο από το γιο μου και από αυτά που θέλω να προσφέρω στο παιδί μου. Δεν θα άλλαζα τίποτα όμως από όσα κάνω στην Premium Wellness και δε θα πήγαινα να δουλέψω σε μια εταιρεία επειδή η επιχειρηματικότητα έχει άγχη και ρίσκο.\nΔεν έχεις σκεφτεί να τα παρατήσεις δηλαδή.\nΌχι, δεν έχω σκεφτεί να τα παρατήσω. Ακόμα κι όταν με παίρνει από κάτω, το δουλεύω κι εστιάζω στη λύση. Γιατί πάντα υπάρχει λύση, όταν την ψάχνεις. Έχω και μέντορα που με βοηθάει πολύ. Το θεωρώ απαραίτητο. Παίζει σημαντικό ρόλο να έχεις ένα άτομο δίπλα σου που έχει κάνει κάποιες ενέργειες πριν από εσένα και μπορεί να σου αφιερώσει λίγο χρόνο. Υπάρχουν ευτυχώς άνθρωποι που είναι διατεθειμένοι να διαθέσουν την πείρα τους και να βοηθήσουν έναν νέο στο χώρο να ξεκινήσει και να προχωρήσει. Μπορεί να ψάχνω και να μη βρίσκω λύση γιατί βλέπω μόνο το βουνό μπροστά μου. Ο μέντοράς μου με επανατοποθετεί. Μου διευρύνει τον ορίζοντα. Εγώ βλέπω τι γίνεται με βάση όσα γνωρίζω μέχρι τώρα κι εκείνος, επειδή έχει μεγαλύτερη εμπειρία, μου καταρρίπτει τους περιορισμούς. Είναι τόσο σημαντικό όσο τα να βάλεις μέλη στην ομάδα σου με ικανότητες που εσύ δεν έχεις. Στελεχώνεις την εταιρεία σου με άτομα που έχουν στοιχεία στα οποία εσύ δεν είσαι τόσο δυνατή. Έτσι δένει μια ομάδα. Και σε αυτό φυσικά υπάρχει μια δυσκολία στην αρχή, να βρεις ανθρώπους να συμπληρώνει ο ένας τον άλλο. Μια εταιρεία δεν μπορεί να προχωρήσει με ένα μόνο άτομο. Χρειάζεται ομάδα. Ομάδα είναι όλοι όσοι ασχολούνται με την εταιρεία, από τα μέλη που την απαρτίζουν, τον λογιστή, τον δικηγόρο, τον μέντορα, και όλους όσοι πιστεύουν σε αυτήν.\nΕίχα ξεκινήσει το στήσιμο του ονόματος της εταιρείας κάνοντάς τα όλα μόνη μου. Είχα φτιάξει το λογότυπο, την ιστοσελίδα και ό,τι γενικά αφορά την έναρξη της εταιρείας χωρίς οικονομικό προϋπολογισμό. Ξεκίνησα να εργάζομαι ως ελεύθερη επαγγελματίας σύμβουλος σε γυμναστήρια και εταιρείες με ένα όνομα να με υποστηρίζει. Κάποια στιγμή που είδα ότι όντως υπάρχει ευκαιρία, αποφάσισα να κάνω έναν επαναπροσδιορισμό της εταιρείας και να φτιάξω ένα επαγγελματικό λογότυπο και μια ταυτότητα γι’ αυτό που έκανα, μια ιστοσελίδα σε επίπεδο Premium, εφόσον ήθελα να προσφέρω υπηρεσίες αυτού του επιπέδου. Συνεπώς όλη η εικόνα έπρεπε να υποστηρίζει αυτή την αξία. Χρειαζόμουν μια οικονομική ενίσχυση που δεν διέθετα. Έψαξα για τράπεζες και άλλες πηγές χρηματοδότησης κι έτσι άκουσα για το The People’s Trust. Πήγα, πίστεψαν στην ιδέα μου και με υποστήριξαν πάρα πολύ. Ακόμα και τώρα, όταν χρειάζομαι κάτι είναι δίπλα μου συνέχεια. Σαν ομάδα μας παρείχαν πολλά σεμινάρια και στην περίοδο της καραντίνας. Αν χρειαστώ το οτιδήποτε, όπως για παράδειγμα να βρω έναν επαγγελματία πολύ εξειδικευμένο που δεν ξέρω που να τον βρω, θα απευθυνθώ στον οργανισμό επειδή έχουν πολύ μεγάλη γκάμα στελεχών κι επιχειρηματιών που τους στηρίζουν.\nΗ πρώτη συμβουλή που θα της έδινα είναι να ακολουθήσει έναν ή μία μέντορα που να έχει επιχειρήσει στον κλάδο της πριν από εκείνη. Το να έχεις μέντορα για μένα είναι το νούμερο ένα, αν πας να κάνεις κάτι το οποίο δεν έχεις ξανακάνει. Από ενδιαφέρον θα την ρωτούσα ποιοι είναι οι λόγοι που θέλει να κάνει τη δική της επιχείρηση. Είναι σημαντικοί αυτοί οι λόγοι. Αν θεωρήσουμε ως δεδομένο ότι οι λόγοι είναι καλυμμένοι, τότε ένα πρότυπο μέντορα θα τη βοηθήσει να κερδίσει χρόνο από πολλά σκαμπανεβάσματα. Μπορεί να την σώσει από πολύ δύσκολες καταστάσεις. Δεν είμαστε μόνοι μας στον κόσμο. Θα βρεθεί μπροστά μας το εμπόδιο, γιατί πρέπει να μάθουμε, αλλά εφόσον μπορούμε να αποφύγουμε μερικά γιατί να μην το κάνουμε με την καθοδήγηση ενός προπορευόμενου από εμάς; Κι εγώ χαίρομαι να μοιράζομαι τις δικές μου εμπειρίες. Ο κόσμος μπορεί να πάει μπροστά μόνο αν είμαστε όλοι μαζί. Καθένας άνθρωπος μόνος του δε λειτουργεί.\nΘα ήθελες να γνωρίζεις κάτι για την επιχειρηματικότητα πριν πάρεις την απόφαση να ξεκινήσεις;\nΣυνειδητοποίησα πόσο σημαντικό είναι να έχεις γενικά μια οικονομική εκπαίδευση από πάρα πολύ μικρή και να κάνεις την αποταμίευσή σου. Γιατί όταν θα έρθει η ώρα, που για κάποια μπορεί να είναι η επιχειρηματικότητα για κάποια μπορεί να είναι ένα άλλο όνειρο, όταν κάνεις κάτι στο οποίο πρέπει να επενδύσεις και χρήματα, είναι σημαντικό να έχεις και το δικό σου κεφάλαιο. Αυτό που επίσης θα έλεγα σε μια νέα είναι να σκεφτεί αρκετά μπροστά. Αν αποταμιεύσεις από μικρή, φτάνεις σε μια ηλικία που, όταν θες να κάνεις κάτι δικό σου, έχεις ένα πρώτο οικονομικό βοήθημα για να το κάνεις. Γιατί στην επιχειρηματικότητα πρώτα επενδύεις και μετά φέρνεις τον πελάτη. Δεν περιμένεις από τον πελάτη να αγοράσει για να επενδύεις. Θεωρώ λοιπόν πως αν είχα μεγαλύτερο αποταμιευμένο ποσό, θα είχα επιχειρήσει πιο γρήγορα.\nΌταν έφυγα από την πολυεθνική κι αποφάσισα να μπω στην αγορά ως επιχειρηματίας δεν φοβήθηκα γιατί ήμουν ήδη αρκετά δικτυωμένη, είχα πολλά χρόνια στο χώρο. Φοβήθηκα πολύ όταν έγιναν τα capital controls. Δεν ήξερα τι ήταν αυτό. Σήμαινε ότι η αγορά δεν μπορούσε να κινήσει χρήμα και μια εταιρεία δεν θα μπορούσε να υποστηρίξει εμένα. Τότε φοβήθηκα περισσότερο από ποτέ επαγγελματικά. Όμως επειδή από τα πάντα έχεις ένα όφελος, τώρα που έγινε αυτό με τον κορωνοϊό, δεν αισθάνθηκα φόβο ή ανασφάλεια. Πολύ γρήγορα έκανα τις προσαρμογές που χρειαζόταν η εταιρεία για να συνεχίσει να λειτουργεί και να είναι βιώσιμη και μέχρι στιγμής πήγαν όλα καλά. Προσπαθώ σε ό, τι συμβαίνει να δω πού υπάρχει ευκαιρία κι αυτό μου δίνει δύναμη.\nΈχεις βιώσει κάποια διάκριση, είτε θετική είτε αρνητική, ως γυναίκα επιχειρηματίας;\nΟι πολύ μεγάλοι κι αργοκίνητοι, παλιάς ενέργειας οργανισμοί, έχουν μια τάση να εμπιστεύονται τον άντρα επιχειρηματία. Όπως για παράδειγμα οι τράπεζες. Αλλιώς υποδέχονται έναν άντρα με επιχείρηση. Αλλά, όπως είπα, αυτοί είναι οι παλιού τύπου οργανισμοί. Δεν το βλέπω σε νέους ανθρώπους με νέες ιδέες, που κοιτούν την προσωπικότητα και το όραμα, όχι το φύλο. Οπότε, ναι, έχω βιώσει διάκριση αλλά δεν έχω σταθεί εκεί. Επιλέγω οργανισμούς όπως το The People’s Trust για το λόγο ότι εστιάζουν στις ικανότητες και τις ιδέες. Επιλέγω να μην αποδέχομαι τη διάκριση και να αντιμετωπίζω ό, τι μου προκύπτει με το δυναμισμό της δικής μου προσωπικότητας.\nΈνα live speed mentoring session από το Women On Top για να λύσεις όποια απορία έχεις στη δουλειά\nAνοιχτό κάλεσμα προς επιχειρήσεις για το πρόγραμμα απονομής πιλοτικού Σήματος Ισότητας SHARE


Πώς θα αξιοποιήσετε τα κίνητρα του Αναπτυξιακού Νόμου | ΣΥΜΒΟΥΛΟΙ ΕΠΙΧΕΙΡΗΣΕΩΝ ΜΑΡΟΥΣΙ\nΠώς θα αξιοποιήσετε τα κίνητρα του Αναπτυξιακού Νόμου\nΌλα για τον νέο “νόμο Κατσέλη” – Ποιοι καλύπτονται, ποιοι εξαιρούνται\nΠοιες είναι οι βασικές ρυθμίσεις και τι πρέπει να γνωρίζουν οι επιχειρήσεις.\nΑν και δεν επιλύεται το σημαντικό θέμα της υπερφορολόγησης, το νομοσχέδιο προβλέπει διευκολύνσεις στην αξιοποίηση κινήτρων από επενδύσεις που εντάσσονται στο Ν4399/16 και για επενδύσεις σε κέντρα κοινών υπηρεσιών (Ν89/1967). Λαμβάνει υπόψη τις ανάγκες των επιχειρήσεων που διατυπώθηκαν προς το Υπουργείο Οικονομίας και Ανάπτυξης από το Φόρουμ Κλαδικών και Περιφερειακών Βιομηχανικών Συνδέσμων που συντονίζει ο ΣΕΒ και η Ελληνική Παραγωγή, με συμμετοχή των ΣΒΘΚΕ, ΣΕΒΠΔΕ, ΣΒΑΠ, ΣΘΕΒ, ΣΒΣΕ. Οι ρυθμίσεις αυτές δείχνουν τον δρόμο για τη συνεργασία δημόσιου – ιδιωτικού τομέα στην απλοποίηση του επενδυτικού περιβάλλοντος.\nΑπλοποίηση χρήσης κινήτρων του Ν4399/16 («αναπτυξιακός νόμος»)\nΔυνατότητα αξιοποίησης του 1/3 της εγκεκριμένης φορολογικής απαλλαγής ανά έτος (από 1/5 σήμερα). Στην περίπτωση μερικής αξιοποίησης της φορολογικής απαλλαγής σε προηγούμενα έτη, λόγω έλλειψης επαρκών κερδών, η υπολειπόμενη φορολογική απαλλαγή προστίθεται στην ετήσια (στο 1/3 δηλαδή) των επόμενων ετών.\nΤο όριο μεγαλύτερων επενδύσεων («επενδύσεις μείζονος μεγέθους») για ένταξη στο Ν4399/16 επαναπροσδιορίζεται στα €15 εκατ. (από τα €20 εκατ. σήμερα) και στη δημιουργία μιας (1) θέσης εργασίας ανά €1 εκατ. επιλέξιμου κόστους επένδυσης.\nΤο δικαίωμα χρήσης της ωφέλειας της φορολογικής απαλλαγής θεμελιώνεται με την ολοκλήρωση του 50% της επένδυσης (από 100% σήμερα).\nΑποσαφηνίζονται θέματα μεταφοράς και μετεγκατάστασης δραστηριοτήτων. Ως μετεγκατάσταση ορίζεται η «μετακόμιση» της ίδιας (ή παρεμφερούς ή μέρους) δραστηριότητας από άλλο χώρο στον χώρο που πραγματοποιείται η ενισχυόμενη δραστηριότητα. Ενώ μεταφορά υπάρχει όταν η ενισχυόμενη εγκατάσταση εξυπηρετεί (εξολοκλήρου ή εν μέρει) τον ίδιο σκοπό με την αρχική εγκατάσταση αλλά στην αρχική εγκατάσταση χάνονται θέσεις εργασίας.\nΗ διευρυμένη λίστα υπηρεσιών περιλαμβάνει συμβουλευτικές υπηρεσίες, λογιστική υποστήριξη, ελέγχους ποιότητας, κατάρτιση μελετών και συμβάσεων, διαφήμισης και marketing, επεξεργασίας στοιχείων, λήψη / παροχή πληροφοριών, R&D, λογισμικό και συστήματα πληροφορικής, αποθήκευση πληροφοριών, εφοδιαστική αλυσίδα συμπεριλαμβανομένης και της μεταφοράς με ιδία μέσα, εκπαίδευση, τηλεφωνικά κέντρα και πληροφόρηση κ.τ.λ.\nΤα κίνητρα περιλαμβάνουν ενισχύσεις για πρόσληψη εργαζομένων (μέχρι €5 εκατ.), για προγράμματα κατάρτισης (μέχρι €2 εκατ.), για έργα έρευνας και ανάπτυξης (ανάλογα το είδος ως €20 εκατ.), δαπάνες εξοπλισμού και μισθολογικού κόστους για ΤΠΕ (ως €200 χιλ.) κ.τ.λ.\nΑφορά τόσο σε υποκαταστήματα αλλοδαπών εταιρειών όσο και σε ημεδαπές εταιρείες που παρέχουν τις ανωτέρω υπηρεσίες.\nΒασική προϋπόθεση, το αντικείμενο των παρεχόμενων κοινών υπηρεσιών προς αλλοδαπές επιχειρήσεις να μην ασκείται στην Ελλάδα δύο έτη πριν από την υποβολή αίτησης χορήγησης της ενίσχυσης. Επιτρέπεται όμως η παροχή ανάλογων υπηρεσιών σε άλλες επιχειρήσεις εγκατεστημένες στην Ελλάδα ακόμα και κατά τη διάρκεια λήψης της ενίσχυσης. Στην περίπτωση αυτή, είναι υποχρεωτική η τήρηση χωριστικών οικονομικών καταστάσεων.\nΤέλος, οι εταιρείες που ενισχύονται υποχρεούνται να απασχολούν στην Ελλάδα προσωπικό τουλάχιστον τεσσάρων ατόμων (ένα εκ των οποίων μπορεί να είναι μερικής απασχόλησης) και να έχουν τουλάχιστον €100 χιλ. ετήσιες δαπάνες λειτουργίας.


H κίνηση της Σκορδά που συγκίνησε την Καινούργιου (video) - Queen.gr\nH κίνηση της Σκορδά που συγκίνησε την Καινούργιου (video)\nΤι είπε η παρουσιάστρια μέσα από την εκπομπή της.\nΗ Κατερίνα Καινούργιου έκανε σήμερα εντυπωσιακό φινάλε μετά από μια άκρως επιτυχημένη χρονιά της εκπομπής της, «Ευτυχείτε». Η 36χρονη παρουσιάστρια της πρωινής ζώνης του Open θέλησε να αναφερθεί σε ένα περιστατικό που την άγγιξε ενώ θέλησε παράλληλα να τονίσει πως δεν υπάρχουν έχθρες με συναδέλφους αντίπαλων καναλιών.\nΗ κίνηση της Σκορδά και το σχόλιο της Καινούργιου στην τελευταία εκπομπή\nΗ Κατερίνα Καινούργιου πήρε το λόγο και ανέφερε χαρακτηριστικά: «Αυτή τη στιγμή δε λέμε για ανταγωνισμούς και για νούμερα τηλεθέασης. Πραγματικά όλοι οι συνάδελφοι δεν έχουμε τίποτα προσωπικό με κανέναν, εννοείται πως θέλουμε όλοι να βγαίνουμε πρώτοι. Να πω και κάτι που με συγκίνησε...Την προηγούμενη εβδομάδα που είχα το περιστατικό με την υγεία μου, που έτσι μπήκα στο νοσοκομείο να κάνω κάποιες εξετάσεις, μαγνητική, να δούμε ότι όλα είναι οκ... η Φαίη (Σκορδά) μου έστειλε μήνυμα».\n«Περαστικά, σου εύχομαι να πάνε όλα καλά κορίτσι μου». Δηλαδή μπορεί να λες ποια είναι πρώτη, ποια είναι δεύτερη, έτσι είναι τα πράγματα… Προσωπικά όμως δεν έχει τίποτα κανείς με τον άλλο και ευχόμαστε όλοι τα καλύτερα για τους ανθρώπους που είναι απέναντι».\nΤο περιστατικό με την υγεία της που ανυσήχησε τους πάντες\nΠριν λίγες ημέρες η ξανθιά παρουσιάστρια ανησύχησε το πανελλήνιο με την εισαγωγή της σε ιδιωτικό νοσοκομείο. Η Κατερίνα αισθάνθηκε αδιαθεσία, ενώ εκδήλωσε δύσπνοια και ζαλάδα. Τελικά εισήχθη στο νοσοκομείο όπου υποβλήθη σε μια σειρά εξετάσεων.\nΣτο παραπάτω βίντεο που ακολουθεί μπορείς να ακούσεις αναλυτικά όλα όσα είπε η παρουσιάστρια για το θέμα στην σημερινή της εκπομπή.


Πόρισμα Κινέτας και Εισαγγελική διάταξη για το Μάτι δια χειρός του Ναυπάκτιου Δ. Λιότσιου - AgrinioTimes.gr\nΠόρισμα Κινέτας και Εισαγγελική διάταξη για το Μάτι δια χειρός του Ναυπάκτιου Δ. Λιότσιου\n10 Αυγούστου 2019 12:59 10 Αυγούστου 2019 13:00 AgrinioTimes Προτεινόμενα\nΟ επιπυραγός Δημήτρης Λιότσιος, ο οποίος συνέταξε και το πόρισμα για το Μάτι, έχει συμπεριλάβει στην έκθεση που κατέθεσε στους δικαστικούς λειτουργούς για την Κινέτα φωτογραφικές αποδείξεις, όπου φαίνονται δύο αγωγοί να έχουν χάσει την επαφή τους με τον στύλο μέσης τάσης της Δ.Ε.Η. στην περιοχή Αέρας\nΑν δεν ήταν για κλάματα, θα ήταν για γέλια. Έναν χρόνο μετά τις «ταυτόχρονες θερμικές εστίες» που… εντόπισε ο Ελληνικός Διαστημικός Οργανισμός του Νίκου Παππά, προκειμένου να υποστηριχθεί η θεωρία του εμπρησμού και της ασύμμετρης απειλής, αποδεικνύεται πως η πυρκαγιά στην Κινέτα, απ’ όπου ξεκίνησε το κακό την αποφράδα 23η Ιουλίου του 2018, «οφείλεται σε ηλεκτρικά αίτια». Με απλά λόγια, σε αγωγούς που αποκολλήθηκαν από τους μονωτήρες πορσελάνης σε κολώνα της Δ.Ε.Η.!\nΣύμφωνα με πληροφορίες, το πόρισμα του πραγματογνώμονα που όρισε η Εισαγγελία για τη διερεύνηση των αιτιών της καταστροφικής πυρκαγιάς δεν αφήνει κανένα περιθώριο για άλλες ερμηνείες. Ο επιπυραγός Δημήτρης Λιότσιος, ο οποίος συνέταξε και το πόρισμα για το Μάτι, έχει συμπεριλάβει στην έκθεση που κατέθεσε στους δικαστικούς λειτουργούς και φωτογραφικές αποδείξεις, όπου φαίνονται δύο αγωγοί να έχουν χάσει την επαφή τους με τον στύλο μέσης τάσης. Οι δυνατοί άνεμοι έφεραν στη συνέχεια τα καλώδια σε επαφή, δημιουργήθηκαν σπινθήρες και προκλήθηκε ανάφλεξη στα ξερά χόρτα που υπήρχαν σε χαράδρα στην περιοχή Αέρας.\nΕντύπωση προκαλεί η πληροφορία πως Δ.Ε.Η. και ΔΕΔΔΗΕ απάντησαν στον εμπειρογνώμονα πως το ρεύμα στη συγκεκριμένη περιοχή «έπεσε» στις 4 το απόγευμα, ενώ πύργος του Ο.Τ.Ε. που βρίσκεται στην ίδια γραμμή δήλωσε διακοπή στις 11:54, ώρα που «συμφωνεί» με την επίσημη αναγγελία της πυρκαγιάς στις 12:03 σύμφωνα με σχετικό δελτίο του Πυροσβεστικού Σώματος. Γιατί από την ώρα που ξεκίνησε η πυρκαγιά και διακόπηκε η ηλεκτροδότηση προφανώς μεσολάβησαν κάποια λεπτά για να γίνουν αντιληπτοί οι καπνοί και να ενημερωθεί το «199».\nΌπως συνέβη και στο Μάτι, ευτυχώς όμως χωρίς απώλειες ζωών και αυτή η πυρκαγιά αυτοκατασβέσθηκε στη θάλασσα. Η πυρκαγιά υπερσκέλισε και τη νέα εθνική οδό Αθηνών- Κορίνθου, καθώς οι πυροσβεστικές δυνάμεις δεν κατάφεραν να την αξιοποιήσουν ως αντιπυρική ζώνη, όπως ακριβώς έγινε και στην περίπτωση της Λεωφόρου Μαραθώνος, λίγες ώρες αργότερα. Στην έκθεση του πραγματογνώμονα αποκαλύπτεται ακόμη πως υπήρξαν τραυματισμοί.\nΓια την ακρίβεια κατόπιν αλληλογραφίας με το ΕΚΑΒ προέκυψε πως μεταφέρθηκαν 14 τραυματίες, 13 πολίτες και ένας πυροσβέστης. Στοιχεία που δεν επιβεβαίωσε η Πυροσβεστική! Σε κάθε περίπτωση, στην περίπτωση της Κινέτας αποφεύχθηκαν τα χειρότερα γιατί η απόφαση για εκκένωση πάρθηκε άμεσα. Συγκεκριμένα, από τα στοιχεία που περιλαμβάνονται στην έκθεση προκύπτει πως την εντολή για την απομάκρυνση των πολιτών έδωσε ο επικεφαλής της πυρκαγιάς, υποστράτηγος Αχιλλέας Τζουβάρας. Καλύτερος ήταν και ο συντονισμός με τις δυνάμεις της ΕΛ.ΑΣ., καθώς η απομάκρυνση των πολιτών έγινε χωρίς να υπάρξουν νεκροί.\nΠάντως, η έκθεση θέτει νέα ερωτήματα για τον τρόπο δράσης του τότε γενικού γραμματέα Πολιτικής Προστασίας, Ιωάννη Καπάκη, καθώς παρουσιάζονται έγγραφα σύμφωνα με τα οποία ζήτησε την κήρυξη της Αττικής σε κατάσταση έκτακτης ανάγκης στις 23 Ιουλίου, ενώ η ώρα στο φαξ με το οποίο υποβλήθηκε το αίτημα είναι «11:58 στις… 24 Ιουλίου»! Στην έκθεση επισημαίνεται ακόμη πως την αποφράδα ημέρα δεν υπήρχε εναέρια επιτήρηση, όπως προβλέπεται στις περιπτώσεις που ο δείκτης επικινδυνότητας είναι στο «4». Υπήρξαν μόνο κάποιες πτήσεις από αερολέσχες, με εκπαιδευτικό αντικείμενο οι οποίες και δεν αντιλήφθηκαν τις πυρκαγιές.\nΌπως προκύπτει και από τα έγγραφα του υπουργείου Εθνικής Άμυνας, μέσα υπήρχαν διαθέσιμα αλλά κανείς δεν ζήτησε την κινητοποίησή τους. Είναι πρφανές ότι αν και στις δύο περιπτώσεις οι φλόγες είχαν εντοπιστεί άμεσα μπορεί η συνέχεια να ήταν διαφορετική. Ειδικά στην περίπτωση της Πεντέλης όπου για ώρα οι χειριστές του «199» απαντούσαν στους πολίτες που καλούσαν ζητώντας βοήθεια πως οι καπνοί που έβλεπαν ήταν από την Κινέτα! Δεν σηκώθηκαν ούτε τα drones τα οποία υποτίθεται πως είναι σε υπηρεσία από τις 4 Μαΐου του 2017. Συμπερασματικά στο πόρισμα επισημαίνεται πως δεν βρέθηκαν υπολείμματα εμπρηστικών μηχανισμών και ότι δεν διαπιστώθηκε δεύτερη εστία, παρά μόνο η προαναφερθείσα στον στύλο της Δ.Ε.Η. Μάλλον ο Ελληνικός Διαστημικός Οργανισμός θα πρέπει να ξαναδεί τις… πηγές του, εκτός και απλά εκτελούσε άνωθεν εντολές.\nΟ επίμονος πραγματογνώμονας…\nΤόσο πίσω από την αποκάλυψη της αλήθειας για το Μάτι όσο και για την Κινέτα βρίσκεται ο ίδιος άνθρωπος. Ένας νεαρός επιπυραγός με μακρά όμως θητεία στην πρώτη γραμμή, αλλά και σε ανακριτικά καθήκοντα. Ο Δημήτρης Λιότσιος σήκωσε το βάρος των δύο πορισμάτων παρότι είναι εν ενεργεία αξιωματικός του Πυροσβεστικού Σώματος.\nΕπιτέλεσε το καθήκον του χωρίς συμβιβασμούς, με την εισαγγελική διάταξη για το Μάτι να αποτελεί την καλύτερη απόδειξη, καθώς σε μεγάλο βαθμό στηρίχθηκε στις παρατηρήσεις, αποκαλύψεις και παραδοχές του πορίσματος που κατέθεσε.\nΓιάννης Αντύπας – protothema.gr


Σύριζα Κιλκίς: 'Η Συμφωνία των Πρεσπών, μια θετική αποτίμηση' Eidisis.gr - Η ενημερωτική πύλη του Κιλκίς\nΤρίτη, 16 Ιουλίου 2019, 5:39:56 μμ\nΚυριακή, 10 Φεβρουαρίου 2019 20:38\nΣύριζα Κιλκίς: "Η Συμφωνία των Πρεσπών, μια θετική αποτίμηση"\nΕίναι αλήθεια ότι μετά την επικύρωση της Συμφωνίας των Πρεσπών δρομολογείται μια ιστορικού χαρακτήρα μεταβολή στις σχέσεις Ελλάδας – ΠΓΔΜ, η οποία θα έχει θετικό αντίκτυπο στα Βαλκάνια και στην Ευρώπη αλλά πρωτίστως στους λαούς των δύο χωρών μέσα από μια διαδικασία συνεννόησης με στόχο αμοιβαία οφέλη, ενώ παράλληλα θα μπει οριστικά τέλος σε λογικές που ενθαρρύνουν τον διχασμό και την πατριδοκαπηλία.\nΓιατί με τη λύση που δόθηκε, επιτεύχθηκαν τα εξής:\n-Μετονομάζεται η ΠΓΔΜ σε Βόρεια Μακεδονία, όταν 140 χώρες την είχαν αναγνωρίσει ως «Μακεδονία» και κατά συνέπεια υιοθετείται από το γειτονικό κράτος ένα σύνθετο όνομα με γεωγραφικό προσδιορισμό, σύμφωνα με την πάγια ελληνική θέση.\n-Οι γείτονές μας υποχρεώνονται ν’ αλλάξουν τη Συνταγματική τους ονομασία, γεγονός πρωτόγνωρο χωρίς τη χρήση στρατιωτικών μέσων.\n-Προσδιορίζεται η γλώσσα τους ως Νότια Σλαβική, κάτι που αποκόπτει οριστικά τη προσπάθεια δημιουργίας σχέσεων με την αρχαία Μακεδονία.\n-Ενισχύεται η ευρωπαϊκή προοπτική και η σταθερότητα στην γειτονική χώρα. Ταυτόχρονα ενδυναμώνεται ο ρόλος της Ελλάδας ως ευρωπαϊκός πυλώνας ειρήνης και ασφάλειας στην ευρύτερη περιοχή, με αποτέλεσμα να περιορίζεται ο κίνδυνος επιρροής της από δυνάμεις με αλλότριους εθνικιστικούς σχεδιασμούς.\n-Αναβαθμίζεται ο ρόλος της Μακεδονίας σε περιφερειακό οικονομικό κόμβο. Ανοίγει ο δρόμος για βασικές συμφωνίες όπως: Της Προστασίας Επενδύσεων και Αποφυγής Διπλής Φορολογίας, των οδικών αξόνων και σιδηροδρομικών συγκοινωνιών με άμεσα αποτελέσματα στην αύξηση των εξαγωγών μας, την ενεργειακή διασυνδεσιμότητα και την αναβάθμιση του λιμένα Θεσσαλονίκης σε οικονομικό, εμπορικό, διαμετακομιστικό ακόμη και πολιτιστικό κέντρο των Βαλκανίων.\n-Κατοχυρώνεται η ελληνική παράδοση και η ιστορική κληρονομιά της αρχαίας ελληνικής Μακεδονίας με νομικά δεσμευτικό τρόπο, καθώς δηλώνεται ότι οι κάτοικοι της ΠΓΔΜ δεν έχουν καμία σχέση μαζί της.\n-Ορίζεται ότι η ιθαγένεια είναι «Μακεδονική / πολίτης της Β. Μακεδονίας». Υπενθυμίζεται ότι μέχρι σήμερα η ιθαγένεια είναι απλώς Μακεδονική.\n-Η συνταγματική ονομασία «Βόρεια Μακεδονία» είναι «erga omnes», δηλαδή έναντι όλων και για κάθε χρήση. Αυτό σημαίνει ότι το συνταγματικό όνομα της χώρας θα χρησιμοποιείται στα επίσημα εσωτερικά της έγγραφα αλλά και σε όλες τις διεθνείς της σχέσεις.\n-Η χρήση του όρου «Μακεδονία», «Μακεδονικός» σε σχέση με τις κρατικές δομές και τα όργανα του κράτους αφήνεται μόνο στην ελληνική πλευρά. Επίσης παραμένει αμετάβλητο το καθεστώς, υπό την προστασία της Ε.Ε., προϊόντων ονομασίας προέλευσης και γεωγραφικών ενδείξεων.\n-Αφαιρούνται από το σύνταγμα της ΠΓΔΜ οι αναφορές σε προστασία Μακεδονικής μειονότητας ή λαού σε γειτονικές χώρες, γεγονός που ήταν από τα κύρια ζητήματα της διαφοράς μας.\n-Ταυτόχρονα, η γειτονική χώρα δεσμεύεται με τη συμφωνία: να μην υποκινεί οποιεσδήποτε πράξεις μη φιλικού χαρακτήρα εναντίον της χώρας μας, να μη προβαίνει σε αλυτρωτικές δηλώσεις, να σέβεται τα υφιστάμενα σύνορα.\nΌλα αυτά θα κλείσουν μια πληγή και μια ανισορροπία 27 χρόνων, θα μετατρέψουν την Ελλάδα σε μια χώρα που πρωτοστατεί για την Ειρήνη και τη Σταθερότητα στα Βαλκάνια και στην Ευρώπη και θα προωθήσουν οικονομικές και πολιτιστικές σχέσεις ανάμεσα στους λαούς της Βαλκανικής.\nΠερισσότερα σε αυτή την κατηγορία: « Παπαστεργίου: Διαβουλεύονται για συγκρότηση του τοπικού συνδυασμού στο Κιλκίς Πέντε χρόνια πριν. Διαβάστε τι έγραφε η καθημερινή εφημερίδα ΠΡΩΙΝΗ του Κιλκίς »


Τα ζώδια αποτελούσαν και αποτελούν ένα αμφιλεγόμενο θέμα συζήτησης. Είτε πιστεύεις είτε όχι, σίγουρα έχεις μπει στον πειρασμό να χαζέψεις τις εβδομαδιαίες προβλέψεις.\nΚαι επειδή πέρα από τα γενικά χαρακτηριστικά το ζώδιό μας αντανακλάται σε πολλές πτυχές της ζωής μας, δες τι τάσεις πρέπει να ακολουθείς ανάλογα το ζώδιό σου. Είτε πιστεύεις είτε όχι, γιατί να μην ξέρεις;\nΚΡΙΟΣ: Born to be wild (and first)\nΔερμάτινα μπουφάν ή παλτά, animal prints, φανελάκια και μπλουζάκια, τζιν παντελόνια ή φούστες, κολάν και μπότες, είναι το ντύσιμο που σας ταιριάζει, εκπέμπει το δυναμισμό σας και κυρίως δεν νιώθετε ότι πνίγεστε. Γενικά χρειάζεστε απλά ρούχα που τονίζουν το ταμπεραμέντο σας και τον εκρηκτικό χαρακτήρα σας.\nΤΑΥΡΟΣ: Σέξι και ό,τι αντέξει\nΤο γιατί τα εσώρουχά σας είναι πάντα πολύ πιο προσεγμένα και όμορφα απ’ ότι τα εξώ-ρουχα είναι άξιο απορίας. Βγάζετε κάτι αγχωτικό, και μάλλον περιοριστικό, όσον αφορά στις στιλιστικές σας επιλογές. Ενδεχομένως γιατί πιστεύετε πως ότι είναι στενό και κοντό, είναι σέξι! Αυτό δεν ισχύει, και καλό θα ήταν αν ανήκετε στην παραπάνω κατηγορία, να επιλέγετε ρούχα που δεν είναι στρετς, με πολλά κοψίματα και έντονα χρώματα, ούτε ένα νούμερο μικρότερα αλλά θα κολακεύουν τις καμπύλες σας.\nΔΙΔΥΜΟΙ: Η άνεση επί ποδός\nΤα ρούχα για σας έχουν καθαρά πρακτική αξία. Άνετα και απλά, όσο το δυνατό να μην περιορίζουν τις κινήσεις γιατί πρέπει να τρέχετε συνεχώς για να προλάβετε όλα αυτά που έχετε αναλάβει. Εσείς, που δέχεστε επιρροές από το συγκεκριμένο …Unisex ζώδιο, είστε μάλλον οπαδοί των φαρδιών ενδυμάτων και των φλατ παπουτσιών. Σε αυτό που πρέπει να είστε προσεκτικοί είναι η ποιότητα των υφασμάτων ώστε, ακόμα κι αν είναι, να μην δείχνει ένα ρούχο φθηνό ή δεύτερο.\nΚΑΡΚΙΝΟΣ: Το παλιό μου παλτό\nΑρνείστε να ανανεώσετε την γκαρνταρόμπα σας γιατί κάθε κομμάτι της μπορεί να αποτελεί μια όμορφη ανάμνηση για σας και έχετε την τάση να είστε προσκολλημένοι στο παρελθόν με αποτέλεσμα οτιδήποτε καινούργιο, νέο και μοντέρνο, να γίνεται μέγα θέμα. Αφού αδυνατείτε να πετάξετε ή να χαρίσετε στους απόρους όλα αυτά που συσσωρεύετε στις ντουλάπες σας, τότε ξεδιαλέξτε τα και κρατήστε κάποια κλασσικά κομμάτια όπως φορέματα, κοστούμια ή πουλόβερ και μεταποιείστε τα ή συνδυάστε τα με κάτι πιο μοντέρνο π.χ. ένα μπλουζάκι με μια μοντέρνα φούστα ή παντελόνι.\nΛΕΩΝ: Τη γούνα μου και ένα ταξί\nΑπό την φύση σας θέλετε να γίνεστε το επίκεντρο της προσοχής, να είστε οι σταρ όπου πηγαίνετε και σε ό,τι κάνετε αλλά ορισμένες φορές υπερβάλλετε με αποτέλεσμα να παραπέμπετε σε κινούμενη διαφήμιση, αφού επιμένετε στο να επιδεικνύετε τα επώνυμα ρούχα σας. Σας αρέσουν τα ακριβά υφάσματα μόνο που, όταν κάνετε τις αγορές σας, να έχετε στο βάθος του μυαλό σας ότι ένα «φορτωμένο» ρούχο σε σχέδια ή έντονα αυτοκρατορικά χρώματα καλό θα ήταν να συνδυάζεται με πολύ λίγα ή λεπτοκαμωμένα κοσμήματα.\nΠΑΡΘΕΝΟΣ: Είναι εντάξει. Ακριβώς όπως της σελ. 172\nΗ τελειομανία σας ωθεί στο να προσπαθείτε αρκετά να μην καταφύγετε σε στιλιστικά λάθη. Τόσο, που το όλο θέμα καταντά τουλάχιστον ψυχαναγκαστικό για σας. Ξεσηκώνετε τις σελίδες των περιοδικών και ακολουθείτε κατά γράμμα τις συμβουλές των ειδικών, τόσο στα ρούχα όσο και σε όλη την εμφάνισή σας. Χαλαρώστε λίγο! Δεν είστε κρεμάστρες και όλα χρειάζονται την προσωπική σας πινελιά για να αναδειχθούν. Προτιμείστε ρούχα που οι λεπτομέρειές τους είναι αυτές που κάνουν κι εσάς ξεχωριστούς.\nΖΥΓΟΣ: Fashion Police\nΈχετε ένα έμφυτο καλό γούστο και μια φυσική ισορροπία, δεν παύετε όμως να προβληματίζεστε για τα ρούχα σας. Είστε πάντα ενήμεροι για το τι είναι in, περισσότερο από οποιοδήποτε ζώδιο, και το σπίτι σας έχει περισσότερα περιοδικά μόδας και από το περίπτερο της γειτονιάς. Παρ’ όλα αυτά, πάντα έχετε την τάση να αμφιταλαντεύεστε συνεχώς για το τι να αγοράσετε ή τι θα ήταν πιο κατάλληλο να φορέσετε για μια συγκεκριμένη περίσταση. Συμβουλές για σας δεν υπάρχουν γιατί τα περισσότερα τα γνωρίζετε αλλά μην γίνεστε πολύ αυστηροί όταν βλέπετε κάτι ή κάποιον που αγγίζει τα όρια του.. κιτς.\nΣΚΟΡΠΙΟΣ: Black is beautiful\nΟ μαγνητισμός σας εκπέμπεται ανεξάρτητα από το ρούχο που θα φορέσετε, ακόμα κι αν εσείς δεν το καταλαβαίνετε. Η επιμονή σας όμως στο απόλυτο μαύρο και το συνδυασμό του μόνο με άσπρο ή μπορντό, δεν σας αφήνει να επεκταθείτε και σε άλλα χρώματα με αποτέλεσμα είτε να φτάνετε στα όρια του συνηθισμένου ή να παραπέμπετε σε goth. Φροντίστε τουλάχιστον να επιλέγετε ρούχα από λεπτά υφάσματα, με κοψίματα, ανοίγματα ή τουλάχιστον κάποιες λεπτομέρειες που θα σπάνε την μονοχρωμία.\nΤΟΞΟΤΗΣ: Ντύσου πρόχειρα και βάλε το μπουφάν σου\nΗ αλήθεια είναι ότι δεν ενδιαφέρεστε και πολύ για την μόδα, ούτε σας αφορά. Θέλετε να νιώθετε χαλαροί και άνετοι και δεν δίνετε σημασία ούτε σε συνδυασμούς ούτε σε στιλ. Λατρεύετε τα έντονα χρώματα και σχέδια, αλλά επειδή συχνά πέφτετε σε ατοπήματα και υπερβολές ,είναι προτιμότερο να επιλέγετε ρούχα πιο athleisure για την καθημερινότητα που αναδεικνύουν την ανάλαφρη πλευρά σας ή κάποια στοιχεία έθνικ. Aν θέλετε να αγοράσετε κάτι πιο καλό για μια ιδιαίτερη περίσταση, να ζητάτε την συμβουλή του πωλητή όσον αφορά στο πως θα ήταν καλό να το συνδυάσετε.\nΑΙΓΟΚΕΡΩΣ: Στυλιστικά Ορθόν\nΑν βάλετε στόχο να ασχοληθείτε με τη μόδα ή το στιλ έτσι ώστε να είστε σωστοί, και να αποφύγετε αρνητικούς σχολιασμούς, τότε θα το καταφέρετε. Ίσως γιατί διαθέτετε μια αυτοσυγκράτηση και επιλεκτικότητα και δεν αφήνετε τον εαυτό σας εύκολα να παρεκτραπεί. Φροντίζετε να έχετε το μέτρο και διατηρείτε πάντα μια προσεγμένη εμφάνιση. Αυτό που σας αδικεί λίγο είναι ότι κινείστε στους γήινους τόνους προσπαθώντας να δώσετε μια σοβαρότητα στο όλο σύνολο.\nΥΔΡΟΧΟΟΣ: Όλα σε ένα (και μοναδικό)\nΕίναι γεγονός ότι δεν ακολουθείτε το ρεύμα και προτιμάτε να δημιουργείτε τη δική σας μόδα και το δικό σας στιλ με αρκετές, ορισμένες φορές, εκκεντρικές επιλογές που σίγουρα σας κάνουν… μοναδικούς. Παρά ταύτα, είστε από τους λίγους που θα αγοράζατε με περίσσια άνεση ένα τζιν 150 ευρώ, γιατί έχει περίεργες ραφές ή μια μπλούζα που είχε εκκεντρικό logo ή χρώμα! Προσέξτε μόνο μήπως η ανάγκη σας να ξεχωρίζετε από τη μάζα ή να προκαλέσετε, σας ωθήσει σε ακραίες επιλογές.\nΙΧΘΥΕΣ: My secret combination\nΤο πιο ταιριαστό στυλ για σας είναι το mix ‘n’ match. Ένα ανακάτεμα υλικών και στiλ, ρούχα φορεμένα το ένα πάνω απ’ το άλλο, παραδόξως όμως αρμονικότατα συνδυασμένα. Επίσης θα σας ταίριαζαν ρούχα που παραπέμπουν σε άλλη εποχή ή είναι πιο σοφιστικέ. Δεν σας αρέσουν τα βαριά υφάσματα και τα έντονα χρώματα αλλά οι παλ αποχρώσεις πιθανώς γιατί δεν θέλετε να τραβάτε τα βλέμματα πάνω σας. Εκμεταλλευτείτε την καλλιτεχνική σας φλέβα και βγείτε προς τα έξω!\nSTYLING TRENDS ZODIAC SIGNS


Κουβέλης στο Radio North 98: Υπέρ της δεύτερης θητείας Παυλόπουλου\nΤην απάντησή του στις δηλώσεις του τουρκικού υπουργείου Εξωτερικών έδωσε ο Αλέξανδρος Γεννηματάς, εκπρόσωπος του ελληνικού υπουργείου Εξωτερικών.\nΚοτζιάς: Υπάρχουν βουλευτές των ΑΝΕΛ που συμφωνούν με το Β. Μακεδονία\nΜε προκλητικό ύφος σχολίασε την Πέμπτη ο Χακίμ Ακσόι, εκπρόσωπος του τουρκικού ΥΠΕΞ, τις δηλώσεις του Προκόπη Παυλόπουλου σχετικά με την Γενοκτονία των Αρμενίων.\nΟ Πρόεδρος της Δημοκρατίας είχε επικροτήσει την απόφαση των ΗΠΑ να αναγνωρίσει την Γενοκτονία. Η Τουρκία είχε σχολιάσει ότι η και η Ελλάδα εφαρμόζει «τις ίδιες απάνθρωπες πρακτικές στη μειονότητα στη δυτική Θράκη».\nΑναλυτικά η ανακοίνωση: «Καλούμε την Τουρκία να αναλογιστεί τις ιστορικές της ευθύνες, ιδιαίτερα αναφορικά με τη συμπεριφορά της έναντι της ελληνικής μειονότητας. Ας ακολουθήσει το παράδειγμα της Ελλάδας και ας εργαστεί επιτέλους για την εδραίωση σχέσεων καλής γειτονίας στην περιοχή μας και, βέβαια, της ευρωπαϊκής της προοπτικής.»


Καιρός: Έρχεται κακοκαιρία σε όλη την χώρα - Πώς θα εξελιχθεί - Radar.gr\nΚαιρός: Έρχεται κακοκαιρία σε όλη την χώρα – Πώς θα εξελιχθεί\nΟ καιρός θα ξαναπάρει «χειμερινά χαρακτηριστικά» από το απόγευμα της Παρασκευής και η μεταβολή αυτή θα έχει διάρκεια περίπου μίας εβδομάδας\nΣημαντική μεταβολή του καιρού προβλέπεται τις επόμενες ημέρες από τους μετεωρολόγους.\nΟ καιρός θα ξεκινήσει να αλλάζει από το απόγευμα της Παρασκευής.\nΣύμφωνα με το meteo.gr του Εθνικού Αστεροσκοπείου Αθηνών, ο καιρός θα ξαναπάρει «χειμερινά χαρακτηριστικά». Η μεταβολή του καιρού θα έχει διάρκεια περίπου μίας εβδομάδας και συνδέεται με διαδοχικά βαρομετρικά συστήματα που θα επηρεάσουν τον καιρό της χώρας.\nΦαινόμενα, κατά τόπους ισχυρά, σταδιακή πτώση της θερμοκρασίας και ενίσχυση των ανέμων θα είναι τα κύρια χαρακτηριστικά αυτής, σύμφωνα με τα τελευταία προγνωστικά δεδομένα του Εθνικού Αστεροσκοπείου Αθηνών.\nΣτο σχετικό βίντεο παρουσιάζεται η πρόγνωση της βροχής καθώς και του ανέμου από το πρωί της Παρασκευής 07/01 έως το βράδυ της Τρίτης 11/01:\nΔείτε το βίντεο της ΕΜΥ για την πορεία της κακοκαιρίας τις επόμενες ημέρες:\nΚαιρός: Η πρόγνωση της ΕΜΥ μέχρι την Τρίτη


ΠΟΛΙΤΙΣΜΟΣ Ε.ΠΟ.Φ.Ε.: ΑΠΟΚΡΙΑ ΣΤΗΝ ΑΛΕΞΑΝΔΡΟΥΠΟΛΗ . ΟΛΟ ΤΟ ΠΡΟΓΡΑΜΜΑ\nΈνα 4ήμερο Αποκριάτικο ξεφάντωμα με μουσική, χορό, παιχνίδια, πάρτυ για μικρούς και μεγάλους, καρναβαλική παρέλαση, ζωντάνια και όρεξη για διασκέδαση!\nΦοράμε τις στολές μας και έχοντας ως...\nεπίκεντρο το Πάρκο Ανεξαρτησίας στην Αλεξανδρούπολη, τις Φέρες και τον Λουτρό, συμμετέχουμε σε ένα ξέφρενο 4ήμερο!\nΑναλυτικά το πρόγραμμα::\nΠΑΡΑΣΚΕΥΗ 15 ΜΑΡΤΙΟΥ:\n17:00 Πάρκο Ανεξαρτησίας: Παιδικό Πάρτυ (Μπαλνταφάν) με κλόουν,\nξυλοπόδαρους, δώρα (Μπαλόνια των εκπλήξεων), χορό από σχολές χορού της πόλης μας και πολύ μουσική από την “Music for your Party”.\nΘα υπάρχει περίπτερο από το Εργαστήρι Δημιουργικής Απασχόλησης Παιδιών του Γραφείου Εθελοντισμού του Δήμου Αλεξανδρούπολης, όπου θα προσφέρει γλυκίσματα και σερπαντίνες στους μικρούς και μεγάλους μας φίλους.\n19:00 Πάρκο Ανεξαρτησίας: Ένα υπαίθριο νεανικό πάρτυ σε ρυθμούς HARLEM SHAKE.\n19:30 Πάρκο Ανεξαρτησίας: Πάρτυ Μασκέ για όλες τις ηλικίες σε latin ρυθμούς, με τη συμμετοχή των Χορευτικών Συλλόγων Latin – Zumba της πόλης μας.\n14:00 Αποκριάτικη Καρναβαλική Παρέλαση του Δήμου Αλεξανδρούπολης επί της Λ. Δημοκρατίας, με κατάληξη στο Πάρκο Ανεξαρτησίας όπου θα ακολουθήσει ένα ατελείωτο PARTY, με μουσική επιμέλεια από την Μusic For Your Party και Live με τους BANDA LATINIKO.\n10:00 Πάρκο Ανεξαρτησίας: Αναβίωση Παραδοσιακών Παιχνιδιών (Κουτσό, Τσουβαλοδρομίες, Αυγοδρομίες, Μηλάκια, Εννιάπετρο ή Τζαμί), όπου θα \_λάβουν μέρος και θα διαγωνισθούν όλα τα Δημοτικά Σχολεία της πόλης μας.\nΚΑΘΑΡΑ ΔΕΥΤΕΡΑ 18 ΜΑΡΤΙΟΥ:\n12:00 Αποκριάτικη Καρναβαλική Παρέλαση\n13:00 Κούλουμα με παραδοσιακή φασολάδα\n14:00 Πέταγμα χαρταετού\nΛΟΥΤΡΟΣ: Κούλουμα στον Προφήτη Ηλία\nΑναρτήθηκε από ΠΟΛΙΤΙΣΜΟΣ Ε.ΠΟ.Φ.Ε. στις 12:16 μ.μ.


Har Haray Hari WaheGuru | kundalini yoga\nΥπάρχει ένα ισχυρό μάντρα στην παράδοση της Κουνταλίνι Γιόγκα, που ανοίγει την αρχέγονη δύναμη της δημιουργικότητας στη ζωή.\nΤο να είσαι στη ροή της δημιουργικής δύναμης δεν είναι μία έννοια αφηρημένη. Είναι μία πραγματική και απτή κατάσταση της ύπαρξης.\nΣυγκρίνετε τις φορές που νοιώσατε την έμπνευση της δημιουργίας: να γράψετε, να ζωγραφίσετε, να χορέψετε, να τραγουδήσετε, να δημιουργήσετε μία επιχείρηση, να διακοσμήσετε το σπίτι σας, να φέρετε στον κόσμο ένα παιδί… Αισθανθείτε τον τρόπο που αισθανθήκατε τότε, συνεπαρμένοι, με όλες σας τις αισθήσεις σε εγρήγορση και την ικανότητά να υλοποιήσετε τα όνειρά σας.\nΤώρα αισθανθείτε τις φορές που δεν έχετε έμπνευση. Στιγμές που νοιώθετε μπλοκαρισμένοι και δεν μπορείτε να γράψετε, ο λαιμός σας κλείνει και η φωνή σας δεν βγαίνει για να τραγουδήσετε, που τα πάντα στη δουλειά σας είναι κολλημένα και δεν βλέπετε το δρόμο μπροστά σας.\nΤη μία είστε ένα ορμητικό ποτάμι, την άλλη ένα ποτάμι που έχει στερέψει!\nΤο μάντρα για τη δημιουργία είναι το:\nΑποτελείται από 4 μέρη και αντιπροσωπεύει τον κύκλο της δημιουργίας.\nΤο Har αντιπροσωπεύει το δυναμικό του σπόρου της Αέναης Δημιουργικότητας.\nΤο Haray αντιπροσωπεύει τη ροή της Δημιουργικής Δύναμης.\nΤο Hari αντιπροσωπεύει την υλοποίηση της Δημιουργικής Δύναμης.\nΤο Waheguru είναι μία έκφραση χαράς και θαυμασμού της ομορφιάς αυτής της διαδικασίας.\nΕίναι σαν να λέμε: “η Ιδέα, η Ροή, Εδώ είναι, Ουάου!!”\nΑυτό το μάντρα χρησιμοποιεί την πολύ δυνατή δημιουργική ροή για δημιουργήσει ένα ενεργειακό ποτάμι που κυλάει γοργά, για να ξεπλύνει τις δυσάρεστες καταστάσεις της ζωής μας. Περνά μέσα από τα μπλοκαρίσματα και αφυπνίζει το δημιουργικό δυναμικό μας.


Τοπικές ομίχλες και σήμερα στη Θεσσαλονίκη! - Karfitsa.gr\nΤοπικές ομίχλες και σήμερα στη Θεσσαλονίκη!\n28 Φεβρουαρίου 2016, 08:24\nΣτους 19°C η θερμοκρασία!\nΑραιές νεφώσεις κατά περιόδους πυκνότερες, με τοπικές βροχές στην Κεντρική Μακεδονία και κατά τόπους περιορισμένη ορατότητα τις πρωινές ώρες, περιμένουμε την Κυριακή 28 Φεβρουαρίου 2016. Παράλληλα, οι ατμοσφαιρικές συνθήκες ευνοούν τη μεταφορά σκόνης από τη Βόρεια Αφρική, ενώ βαθμιαία σημαντική ενίσχυση θα παρουσιάσουν οι νοτιοανατολικοί άνεμοι στα πελάγη.\nTags«Θεσσαλονίκη» άνεμοι Αττική. αφρικανική σκόνη Βόρεια Ελλάδα βροχές Θερμοκρασία καιρός περιορισμένη ορατότητα συννεφιά υγρασία\nΔιακοπή ρεύματος σε δήμους της ανατολικής και δυτικής Θεσσαλονίκης!\nΠαραμένουν οι αγρότες στο τελωνείο της Εξοχής


Αστρολογικές προβλέψεις Ιανουάριος 2022 Χρίστο Ντούβλη.\nΑστρολογικές προβλέψεις Ιανουάριος 2022 από τον Χρίστο Ντούβλη.\nSelect ratingGive Αστρολογικές προβλέψεις Ιανουάριος 2022 από τον Χρίστο Ντούβλη. 1/5Give Αστρολογικές προβλέψεις Ιανουάριος 2022 από τον Χρίστο Ντούβλη. 2/5Give Αστρολογικές προβλέψεις Ιανουάριος 2022 από τον Χρίστο Ντούβλη. 3/5Give Αστρολογικές προβλέψεις Ιανουάριος 2022 από τον Χρίστο Ντούβλη. 4/5Give Αστρολογικές προβλέψεις Ιανουάριος 2022 από τον Χρίστο Ντούβλη. 5/5\nAverage: 2,2 (365 votes)\nΟ αστρολόγος Χρίστος Ντούβλης μας αποκαλύπτει στις μηνιαίες αστρολογικές προβλέψεις Ιανουαρίου 2022 στο video του, Ο Ιανουάριος του 2022, είναι ένας μήνας που θα υπάρχει μια συνέχεια, σαν ένα μοτίβο επαβαλαμβανόμενο από τον προηγούμενο μήνα.\nΟ Ιανουάριος του 2022, είναι ένας μήνας που θα υπάρχει μια συνέχεια από τα γεγονότα και τις αλλαγές του Δεκεμβρίου, θα συνεχιστούν κάποιες ειδήσεις οι οποίες δεν θα είναι αληθινές όμως και εμείς χρειάζεται να διαμορφώσουμε μια άποψη αλλά και να σχεδιάσουμε τη ζωή μας πάνω σε μια σωστή βάση.\nΤον μήνα αυτό θα μας απασχολήσουν σίγουρα τα νέα σχέδια και οι αλλαγές που θέλουμε να κάνουμε, επιθυμούμε να διαφοροποιηθούμε αλλά να το κάνουμε αλλάζοντας τις αξίες μας. Η εποχή και τα δεδομένα μας καλούν να επαναπροσδιορίσουμε τους στόχους μας, να αλλάξουμε τα "θέλω" μας και να γίνουν πιο ουσιαστικά για εμάς. Τον Ιανουάριο καλούμαστε να μάθουμε από τα λάθη μας, να σηκωθούμε και να σταθούμε στο ύψος των περιστάσεων, είναι επιτακτική ανάγκη να ορθώσουμε ανάστημα να αφήσουμε πίσω την μοιρολατρία και να νιώσουμε δυνατοί.\nΧρειάζεται καθαρό και ήρεμο μυαλό, να είμαστε όσο είναι εφικτό χαρούμενοι γιατί η αλήθεια είναι, πως όσα και να μας τύχουν αν είμαστε ψύχραιμοι μπορούμε να επιτύχουμε πολλά παραπάνω από το να μας πάρει από κάτω μια κατάσταση.\nΔιάβασε τα θέματα που θα αναλύσει στο βίντεο του Ιανουαρίου ο αστρολόγος Χρίστος Ντούβλης:\nΒίντεο με αστρολογικές προβλέψεις Ιανουαρίου εδώ:\nΤελευταία ενημέρωση: 2022-01-11 17:48:37


1 Εγχειρίδιο λειτουργίας Smart-UPS Σύστημα αδιάλειπτης παροχής ρεύματος 750/1000/1500/2200/3000 VA Πύργος 100/120/230 Vac 500 VA Πύργος 100 Vac\n3 Επισκόπηση Περιγραφή του προϊόντος Το Smart-UPS 500 VA έως 3000 VA Πύργος της APC by Schneider Electric, είναι μια συσκευή αδιάλειπτης παροχής ενέργειας (UPS) υψηλών επιδόσεων. Προστατεύει τον ηλεκτρονικό εξοπλισμό από διακοπές ρεύματος, περιόδους χαμηλής τάσης, απότομες πτώσεις τάσης και υπερτάσεις, καθώς και από μικρές και μεγάλες διακυμάνσεις της παροχής. Το UPS παρέχει επίσης εφεδρικό ρεύμα μπαταρίας για συνδεδεμένες συσκευές, έως ότου το ρεύμα να επιστρέψει σε ασφαλή επίπεδα ή να αποφορτιστούν εντελώς οι μπαταρίες. Πληροφορίες ασφαλείας και γενικές πληροφορίες Διαβάστε τον οδηγό ασφάλειας που περιλαμβάνεται στη συσκευασία πριν εγκαταστήσετε το UPS. Η μονάδα αυτή προορίζεται για χρήση μόνο σε εσωτερικούς χώρους. Μη χρησιμοποιείτε αυτή τη μονάδα κάτω από το άμεσο ηλιακό φως, σε επαφή με υγρά, ή σε μέρη όπου υπάρχει υπερβολική σκόνη ή υγρασία. Βεβαιωθείτε ότι οι δίοδοι αέρα στο UPS δεν είναι φραγμένες. Φροντίστε να υπάρχει επαρκής χώρος για σωστό εξαερισμό. Η τυπική διάρκεια ζωής της μπαταρίας είναι δύο έως πέντε χρόνια. Οι περιβαλλοντικοί παράγοντες επηρεάζουν τη διάρκεια ζωής της μπαταρίας. Οι υψηλές θερμοκρασίες, η κακής ποιότητας ηλεκτρική παροχή και οι συχνές, σύντομες εκφορτίσεις συμβάλλουν στη μείωση της διάρκειας ζωής της μπαταρίας. Συνδέστε το καλώδιο τροφοδοσίας του Smart-UPS απευθείας σε μια πρίζα στον τοίχο. Μη χρησιμοποιείτε διατάξεις προστασίας από υπέρταση ή επεκτάσεις καλωδίων. Οι μπαταρίες είναι βαριές. Αφαιρέστε τις μπαταρίες πριν εγκαταστήσετε το UPS σε ικρίωμα. Προδιαγραφές Για πρόσθετες προδιαγραφές, ανατρέξτε στον ιστότοπο της APC, Περιβαλλοντικά στοιχεία Θερμοκρασία Μέγιστο υψόμετρο Υγρασία Λειτουργία 0 έως 40 C (32 έως 104 F) Αποθήκευση -15 έως 45 C (5 έως 113 F) φορτίζετε τη μπαταρία του UPS κάθε έξι μήνες Λειτουργία μ. ( ft) Αποθήκευση μ. ( ft) 0% έως 95% σχετική υγρασία, χωρίς υγροποίηση 1\n4 Επισκόπηση προϊόντος Λειτουργίες πρόσοψης Πίνακας ενδείξεων 500/750/1000/1500 VA 2200/3000 VA Πλαίσιο Μπαταρία Εσωτερικός συζευκτήρας μπαταρίας su0453a su0452a Πίσω όψη χαρακτηριστικά μοντέλων 500 VA έως 1500 VA Θύρα USB Σειριακή θύρα 500/750 VA 100 Vac 750 VA 120 Vac Σημείο γείωσης Smart slot Ασφαλειοδιακόπτης Είσοδος UPS Ρευματοδότες Εσωτερικός ή εξωτερικός συζευκτήρας μπαταρίας su0326b 750 VA 230 Vac su0327b 1000 VA 100 Vac 1000/1500 VA 120 Vac 1500 VA 100 Vac 1000/1500 VA 230 Vac G R O U P 1 G R O U P 1 su0325c su0735a su0328c 2\n5 Στοιχεία πίσω πλευράς Μοντέλα 2200 VA και 3000 VA Θύρα USB Σειριακή θύρα Σημείο γείωσης Smart Slot Ασφαλειοδιακόπτης Είσοδος UPS Ρευματοδότες Υποδοχή σύνδεσης EPO (έκτακτη διακοπή τροφοδοσίας) 2200 VA 120 Vac G R O U P 1 su0351b 2200/3000 VA 100 Vac 3000 VA 120 Vac 2200/3000 VA 230 Vac G R O U P 1 G R O U P 1 su0330a su0329b Εγκατάσταση Για πληροφορίες σχετικά με την εγκατάσταση του UPS, ανατρέξτε στο Smart-UPS Οδηγός Γρήγορης Έναρξης 750/1000/1500/2200/3000 VA 100/120/230 Vac, 500 VA 100 Vac Πύργος, που συνοδέυει το UPS. Ο Οδηγός Εγκατάστασης είναι επίσης διαθέσιμος στο CD τεκμηρίωσης που συμπεριλαμβάνεται στο UPS και στον ιστότοπο της APC, 3\n6 Λειτουργία Σύνδεση εξοπλισμού Σημείωση: Το UPS θα φορτιστεί στο 90% της χωρητικότητάς του κατά τις τέσσερις και μισή πρώτες ώρες κανονικής λειτουργίας για το μοντέλο 2200/3000 VA 100 Vac ή κατά τις πρώτες τρία ώρες κανονικής λειτουργίας για όλα τα άλλα μοντέλα. Κατά την αρχική αυτή περίοδο, η μπαταρία δεν θα λειτουργεί σε πλήρη ισχύ. 1. Συνδέστε τον εξοπλισμό στο UPS. 2. Συνδέστε το UPS στο ηλεκτρικό δίκτυο του κτιρίου. Να συνδέετε το UPS μόνο σε διπολική, τρισύρματη ηλεκτρική παροχή με γείωση. 3. Για να χρησιμοποιείτε το UPS ως ΚΎΡΙΟ ΔΙΑΚΌΠΤΗ ΕΝΕΡΓ./ΑΠΕΝΕΡΓ., να έχετε ενεργοποιημένο όλο τον εξοπλισμό που είναι συνδεδεμένος στο UPS. Ανατρέξτε στην ενότητα Ομάδα ρευματοδοτών κύριας τροφοδοσίας και ομάδα ρευματοδοτών διακοπτόμενης τροφοδοσίας στη σελίδα 9 για πληροφορίες σχετικά με τη ρύθμιση παραμέτρων των ομάδων ρευματοδοτών. su0441a Στοιχεία πίσω πλευράς Σειριακή θύρα: Σύνδεση σε υπολογιστή για χρήση του λογισμικού διαχείρισης ισχύος. Θύρα USΒ: Σύνδεση σε υπολογιστή για χρήση του λογισμικού διαχείρισης ισχύος. Σημείο γείωσης: Σύνδεση των καλωδίων γείωσης των συσκευών προστασίας από υπερτάσεις με τη βίδα (ή τις βίδες) γείωσης σασί, που βρίσκονται στην πίσω πλευρά του UPS. 4\n7 Πλαίσιο απεικόνισης πληροφοριών Ενδεικτική λυχνία LED Online Ενδεικτική λυχνία LED 'On Battery' Πλήκτρο ΕΝΕΡΓ./ΑΠΕΝΕΡΓ. εξόδου UPS Λυχνία LED ένδειξης σφάλματος Ενδεικτική λυχνία LED αντικατάστασης μπαταρίας Οθόνη ενδείξεων Πλήκτρα πλοήγησης ΠΑΝΩ και ΚΑΤΩ Πλήκτρο ENTER Πλήκτρο ESCAPE APC By Schneider Elect r ic su0343e Χρήση του πίνακα ενδείξεων Χρησιμοποιήστε τα κουμπιά ΠΑΝΩ και ΚΑΤΩ για να πλοηγηθείτε στις επιλογές του βασικού μενού. Πατήστε ENTER για να δείτε τα υπομενού κάτω από κάθε επιλογή κύριου μενού. Πατήστε ESCAPE για έξοδο από ένα υπομενού και επιστροφή στο κύριο μενού. Στάνταρ μενού Οι τυπικές οθόνες μενού είναι αυτές που χρησιμοποιούνται συχνότερα. Μενού Κατάσταση Διαμόρφωση ρυθμίσεων Δοκιμή και διάγνωση Πληροφορίες Γενικές λειτουργίες Προβολή βασικών πληροφοριών για το UPS: Τρόπος λειτουργίας Κατάσταση διακοπτόμενων ρευματοδοτών, Ενεργ. ή Απενεργ. Αποδοτικότητα του UPS Πληροφορίες για το φορτίο Χωρητικότητα της μπαταρίας Εκτιμώμενος χρόνος αυτονομίας Τάση και συχνότητα εισόδου και εξόδου Πληροφορίες για την τελευταία μεταφορά στην ισχύ μπαταρίας Αποτελέσματα αυτόματου ελέγχου Πληροφορίες για την κάρτα SmartSlot Διαμόρφωση των ρυθμίσεων για το UPS: Γλώσσα Ποιότητα τοπικού ρεύματος: Καλή, Μέτρια, Κακή Επιλογή στάνταρ μενού ή μενού για προχωρημένους Ρυθμίσεις δοκιμής UPS Επαναφορά στις εργοστασιακές ρυθμίσεις Χρησιμοποιήστε το μενού Δοκιμή και διάγνωση για να εκτελέσει το UPS εκτελέσει αυτόματο έλεγχο. Προβολή πληροφοριών σχετικά με τη μονάδα: Αριθμός μοντέλου Σειριακός αριθμός Πληροφορίες για την μπαταρία Αριθμός μοντέλου Ημερομηνία εγκατάστασης Συνιστώμενη ημερομηνία αντικατάστασης μπαταρίας Έκδοση υλικολογισμικού UPS 5\n8 Μενού Για Προχωρημένους Τα μενού Για Προχωρημένους παρέχουν πρόσθετες επιλογές για το UPS και είναι διαθέσιμα μόνο αν ο πίνακας ενδείξεων είναι ρυθμισμένος να χρησιμοποιεί τα μενού Για Προχωρημένους. Μενού Γενικές λειτουργίες Κατάσταση Προβολή λεπτομερών πληροφοριών για το UPS: Μετρητής ενέργειας Ρεύμα φορτίου Κατάσταση της Ομάδα ρευματοδοτών διακοπτόμενης τροφοδοσίας Τάση μπαταρίας Απόδοση Διαμόρφωση ρυθμίσεων Διαμόρφωση προηγμένων ρυθμίσεων για το UPS: Ομάδα ρευματοδοτών κύριας τροφοδοσίας και ομάδα ρευματοδοτών διακοπτόμενης τροφοδοσίας καθυστερήσεις και ρυθμίσεις Υψηλά και χαμηλότερα σημεία μεταγωγής Ρυθμίσεις ευαισθησίας Ημερομηνία τελευταίας αντικατάστασης μπαταρίας Τάση εξόδου Ρυθμίσεις μπαταρίας Αριθμός μπαταριών (δεν παρέχεται σε όλα τα μοντέλα) Επαναφορά μετρητή ενέργειας Ρυθμίσεις δοκιμής UPS Έλεγχος Δοκιμή και διάγνωση Ημερολόγιο συμβάντων Πληροφορίες Ελέγξτε την Ομάδα ρευματοδοτών κύριας τροφοδοσίας και ομάδα ρευματοδοτών διακοπτόμενης τροφοδοσίας, για ενεργοποίηση, απενεργοποίηση, τερματισμό λειτουργίας ή επανεκκίνηση. Διενέργεια δοκιμής του UPS και διαγνωστικές λειτουργίες όπως η δοκιμή περιβάλλοντος χρήστη, οι δοκιμές μπαταρίας και η βαθμονόμηση μπαταρίας. Προβολή του ημερολογίου συμβάντων και σφαλμάτων, για πληροφορίες σχετικά με τυχόν αλλαγές στο UPS και τυχόν βλάβες. Προβολή πληροφοριών σχετικά με τη μονάδα: Έκδοση υλικού Έκδοση λογισμικού Πληροφορίες NMC (αν υπάρχει) Πληροφορίες για την κάρτα SmartSlot (εάν υπάρχει) 6\n9 Διαμόρφωση ρυθμίσεων Ρυθμίσεις του UPS Ρυθμίσεις εκκίνησης Διαμορφώστε αυτές τις ρυθμίσεις κατά την αρχική εκκίνηση, χρησιμοποιώντας τον πίνακα ενδείξεων. Εναλλακτικά, μπορείτε να διαμορφώσετε τις ρυθμίσεις χρησιμοποιώντας το λογισμικό APC PowerChute. Σημείωση: Κατά την έναρξη, χρησιμοποιήστε τον πίνακα ενδείξεων για να διαμορφώσετε αυτές τις ρυθμίσεις. Αν δεν επιλέξετε τίποτα, η μονάδα θα χρησιμοποιήσει τις προεπιλεγμένες ρυθμίσεις. Λειτουργία Εργοστασιακή ρύθμιση Επιλογές Περιγραφή Γλώσσα Αγγλικά Αγγλικά Γαλλικά* Γερμανικά* Ισπανικά* Ιταλικά* Πορτογαλικά* Γιαπωνέζικα* Ποιότητα τοπικής τροφοδοσίας Καλή Τύπος μενού Τυπικό Καλή Μέτρια Κακή Τυπικό ή Για Προχωρημένους Η γλώσσα της οθόνης. *Οι επιλογές γλώσσας μπορεί να διαφέρουν ανάλογα με το μοντέλο. Επιλέξτε την ποιότητα του δικτύου τροφοδοσίας. Αν έχει επιλεγεί Καλή, η μονάδα θα μεταβαίνει σε ισχύ μπαταρίας πιο συχνά, ώστε να παρέχει καλύτερη τροφοδοσία ρεύματος στον συνδεδεμένο εξοπλισμό. Αν έχει επιλεγεί Κακή, το UPS θα αντέχει περισσότερες διακυμάνσεις ισχύος και θα μεταβαίνει σε ισχύ μπαταρίας πιο σπάνια. Αν δεν είστε βέβαιοι για την ποιότητα του δικτύου τροφοδοσίας, επιλέξτε Good Καλή. Τα τυπικά μενού εμφανίζουν περιορισμένο σύνολο μενού και επιλογών. Τα μενού για προχωρημένους περιλαμβάνουν όλες τις παραμέτρους. Γενικές ρυθμίσεις Μπορείτε να διαμορφώσετε αυτές τις ρυθμίσεις οποιαδήποτε στιγμή. Χρησιμοποιήστε τον πίνακα ενδείξεων ή το λογισμικό APC PowerChute. Λειτουργία Εργοστασιακή ρύθμιση Επιλογές Περιγραφή Υψηλό σημείο μεταγωγής σε μπαταρία 100 Vac: 108 Vac 120 Vac: 127 Vac 108 Vac 110 Vac 112 Vac 114 Vac 127 Vac 130 Vac 133 Vac 136 Vac Προκειμένου να αποφύγετε μη απαραίτητη χρήση της μπαταρίας σε περιπτώσεις όπου η τάση ρεύματος παραμένει υψηλή για μεγάλο χρονικό διάστημα, ρυθμίστε το ανώτερο σημείο μεταγωγής υψηλότερα, εφόσον ο συνδεδεμένος εξοπλισμός έχει ανθεκτικότητα στην κατάσταση αυτή. Η ρύθμιση Οιότητα ρεύματος αλλάζει αυτόματα αυτή τη ρύθμιση. 230 Vac: 253 Vac 253 Vac 257 Vac 261 Vac 265 Vac Σημείωση: Χρησιμοποιήστε τα μενού Για προχωρημένους προκειμένου να αλλάξετε αυτή τη ρύθμιση. 7\n10 Λειτουργία Χαμηλό σημείο μεταγωγής σε μπαταρία 100 Vac: 92 Vac 120 Vac: 106 Vac 230 Vac: 208 Vac 86 Vac 88 Vac 90 Vac 92 Vac 97 Vac 100 Vac 103 Vac 106 Vac 196 Vac 200 Vac 204 Vac 208 Vac Θέστε το σημείο μεταφοράς χαμηλότερα, σε περίπτωση που η τάση ρεύματος είναι χρονικά χαμηλή και ο συνδεδεμένος εξοπλισμός έχει ανθεκτικότητα στην κατάσταση αυτή. Μπορείτε επίσης να προσαρμόσετε τη ρύθμιση αυτή χρησιμοποιώντας τη ρύθμιση ποιότητας ρεύματος. Σημείωση: Χρησιμοποιήστε τα μενού Για προχωρημένους προκειμένου να αλλάξετε αυτή τη ρύθμιση. Ονομαστική τάση 100 Vac ΔΕΝ ΠΑΡΕΧΕΤΑΙ Μόνο για τα μοντέλα 230 Vac: Ρυθμίστε την εξόδου 120 Vac ΔΕΝ ΠΑΡΕΧΕΤΑΙ ονομαστική τάση εξόδου του UPS σε λειτουργία 230 Vac 220 Vac 230 Vac 240 Vac αναμονής. Ευαισθησία μεταγωγής Ειδοποίηση Χαμηλής Μπαταρίας Ημερομηνία τελευταίας αντικατάστασης μπαταρίας Ηχητικός συναγερμός Ρύθμιση διαστήματος αυτόματου ελέγχου μπαταρίας Επαναφορά στις εργοστασιακές ρυθμίσεις Εργοστασιακή ρύθμιση Υψηλή Υψηλή, Χαμηλή, Μεσαία 120 δευτ. Ρυθμίστε την τιμή σε δευτερόλεπτα Ημερομηνία ρυθμισμένη στο εργοστάσιο Επιλέξτε το επίπεδο ευαισθησίας σε σχέση με τη διακύμανση της τάσης τροφοδοσίας που μπορεί να ανεχτεί το UPS. Υψηλή: Το UPS θα μεταβαίνει σε ισχύ μπαταρίας πιο συχνά, ώστε να παρέχει καλύτερη τροφοδοσία ρεύματος στο συνδεδεμένο εξοπλισμό. Χαμηλή: Το UPS θα αντέχει περισσότερες διακυμάνσεις ισχύος και θα μεταβαίνει σε ισχύ μπαταρίας πιο σπάνια. Αν ο συνδεδεμένος εξοπλισμός είναι ευαίσθητος σε διαταραχές ισχύος, ρυθμίστε την ευαισθησία στο Υψηλή. Το UPS θα εκπέμψει έναν ήχο ειδοποίησης όταν ο υπολειπόμενος χρόνος αυτονομίας φτάσει στο επίπεδο αυτό. Κάντε επαναφορά αυτής της ημερομηνίας όταν αντικαταστήσετε τη μονάδα μπαταρίας. Ενεργ. Ενεργ./Απενεργ. Το UPS θέτει σε σίγαση όλους τους ηχητικούς συναγερμούς αν επιλέξετε Απενεργ. ή αν πατήσετε τα κουμπιά της οθόνης. Κατά την εκκίνηση και κάθε 14 ημέρες από τον τελευταίο έλεγχο Επιλογές Περιγραφή Ποτέ Το διάστημα στο οποίο το UPS θα πραγματοποιεί Κατά την έναρξη μόνο αυτόματο έλεγχο. Συχνότητα του ελέγχου (κάθε 7 έως 14 ημέρες) Όχι Ναι/Όχι Επαναφορά του UPS στις εργοστασιακές ρυθμίσεις. 8\n11 Ομάδα ρευματοδοτών κύριας τροφοδοσίας και ομάδα ρευματοδοτών διακοπτόμενης τροφοδοσίας Επισκόπηση Η ομάδα ρευματοδοτών κύριας τροφοδοσίας και η ομάδα ρευματοδοτών διακοπτόμενης τροφοδοσίας μπορούν να ρυθμιστούν έτσι ώστε να απενεργοποιούν, να ενεργοποιούν, να τερματίζουν τη λειτουργία και να επανεκκινούν το συνδεδεμένο εξοπλισμό ανεξάρτητα. (Οι λειτουργίες αυτές δεν είναι διαθέσιμες στις μονάδες 500 VA ή 750 VA.) Επιπλέον, οι ομάδες ρευματοδοτών μπορούν να ρυθμιστούν ώστε να κάνουν τα εξής: Απενεργοποίηση: Άμεση αποσύνδεση από το ρεύμα και επανεκκίνηση μόνο με μη αυτόματη εντολή. Ενεργοποίηση: Άμεση σύνδεση στο ρεύμα. Τερματισμός λειτουργίας: Διαδοχική αποσύνδεση από το ρεύμα και αυτόματη διαδοχική επανασύνδεση όταν υπάρχει πάλι διαθέσιμο ρεύμα. Επανεκκίνηση: Τερματισμός λειτουργίας και νέα εκκίνηση. Επιπλέον, οι ομάδες ρευματοδοτών κύριας και διακοπτόμενης τροφοδοσίας μπορούν να ρυθμιστούν ώστε να κάνουν τα εξής: Ενεργοποίηση ή απενεργοποίηση με συγκεκριμένη ακολουθία Αυτόματη απενεργοποίηση ή τερματισμός λειτουργίας όταν εμφανίζονται διάφορες συνθήκες Σημείωση: Αν οι ομάδες ρευματοδοτών κύριας και διακοπτόμενης τροφοδοσίας δεν είναι ρυθμισμένες, όλες οι έξοδοι της μονάδας εξακολουθούν να παρέχουν εφεδρική ισχύ. Χρήση των ομάδων ρευματοδοτών κύριας και διακοπτόμενης τροφοδοσίας Η ομάδα ρευματοδοτών κύριας τροφοδοσίας λειτουργεί ως κύριος διακόπτης. Ενεργοποιείται πρώτη όταν παρέχεται ρεύμα και απενεργοποιείται τελευταία όταν υπάρχει διακοπή ρεύματος και ο χρόνος αυτονομίας της μπαταρίας έχει εξαντληθεί. Η ομάδα ρευματοδοτών κύριας τροφοδοσίας πρέπει να είναι ενεργοποιημένη για να ενεργοποιηθεί η ομάδα ρευματοδοτών διακοπτόμενης τροφοδοσίας. 1. Συνδέστε τον εξοπλισμό ζωτικής σημασίας στην ομάδα ρευματοδοτών κύριας τροφοδοσίας. 2. Συνδέστε περιφερειακό εξοπλισμό στην ομάδα ρευματοδοτών διακοπτόμενης τροφοδοσίας. Ο μη απαραίτητος εξοπλισμός, του οποίου η λειτουργία πρέπει να τερματίζεται γρήγορα σε περίπτωση διακοπής ρεύματος ώστε να εξοικονομείται χρόνος αυτονομίας της μπαταρίας, μπορεί να προστεθεί σε μια σύντομη καθυστέρηση απενεργοποίησης τροφοδοσίας. Εξοπλισμός από τον οποίο εξαρτάται η λειτουργία περιφερειακών συσκευών που πρέπει να επανεκκινήσουν ή να τερματιστούν με μια συγκεκριμένη σειρά πρέπει να συνδέεται σε ξεχωριστή ομάδα ρευματοδοτών. Ο εξοπλισμός που πρέπει να επανεκκινηθεί ανεξάρτητα από τον υπόλοιπο εξοπλισμό πρέπει να προστίθεται σε ξεχωριστή ομάδα ρευματοδοτών. 3. Χρησιμοποιήστε τα μενού της Διαμόρφωσης ρυθμίσεων για να ορίσετε την αντίδραση της ομάδας ρευματοδοτών διακοπτόμενης τροφοδοσίας σε περίπτωση διακοπής ρεύματος. 9\n12 Προσαρμογή των ομάδων ρευματοδοτών κύριας και διακοπτόμενης τροφοδοσίας ανάλογα με τις προτιμήσεις Χρησιμοποιήστε τα μενού Έλεγχος για να αλλάξετε τις ρυθμίσεις των ομάδων ρευματοδοτών κύριας και διακοπτόμενης τροφοδοσίας. Λειτουργία Εργοστασιακή ρύθμιση Επιλογές Περιγραφή Συμβολοσειρά ονόματος Ομάδα ρευματοδοτών Συμβολοσειρά ονόματος UPS Ενεργοποίηση καθυστέρησης Απενεργοποίηση καθυστέρησης Διάρκεια επανεκκίνησης Ελάχιστος χρόνος επιστροφής Διακοπή φορτίου σε μπαταρία Χρόνος διακοπής φορτίου σε λειτουργία με μπαταρία Διακοπή φορτίου σε μπαταρία Ομάδα ρευματοδοτών 1 Ρευματοδότες UPS Ρυθμίσεις κάρτας διαχείρισης δικτύου Επεξεργαστείτε αυτά τα ονόματα χρησιμοποιώντας μια εξωτερική διασύνδεση, όπως η διασύνδεση Web της κάρτας διαχείρισης δικτύου. 0 δευτ. Ρυθμίστε την τιμή σε δευτερόλεπτα 0 δευτ. (Ρευματοδότες UPS) 90 δευτ. (Ομάδες ρευματοδοτών διακοπτόμενης τροφοδοσίας) Ρυθμίστε την τιμή σε δευτερόλεπτα 8 δευτ. Ρυθμίστε την τιμή σε δευτερόλεπτα 0 δευτ. Ρυθμίστε την τιμή σε δευτερόλεπτα Απενεργοποιημένο Tερματισμός λειτουργίας με καθυστέρηση Άμεσος τερματισμός λειτουργίας Άμεσο κλείσιμο Κλείσιμο με καθυστέρηση Απενεργοποιημένο Απενεργοποιημένο Υπολειπόμενη Απενεργοποιημένο αυτονομία για διακοπή τροφοδοσίας Διακοπή φορτίου σε υπερφόρτιση Ρυθμίστε την τιμή σε δευτερόλεπτα Απενεργοποιημένο Tερματισμός λειτουργίας με καθυστέρηση Άμεσος τερματισμός λειτουργίας Άμεσο κλείσιμο Κλείσιμο με καθυστέρηση Απενεργοποιημένο Ρυθμίστε την τιμή σε δευτερόλεπτα Απενεργοποιημένο Απενεργοποιημένο Ενεργοποιημένο Ο χρόνος που το UPS ή η Ομάδα ρευματοδοτών διακοπτόμενης τροφοδοσίας θα περιμένει μεταξύ της λήψης της εντολής ενεργοποίησης και της πραγματικής έναρξης. Ο χρόνος που το UPS ή η Ομάδα ρευματοδοτών διακοπτόμενης τροφοδοσίας θα περιμένει μεταξύ της λήψης της εντολής απενεργοποίησης και του πραγματικού τερματισμού. Ο χρόνος που το UPS ή η Ομάδα ρευματοδοτών διακοπτόμενης τροφοδοσίας θα πρέπει να παραμείνουν απενεργοποιημένα πριν την επανεκκίνηση. Ο χρόνος που η μπαταρία θα πρέπει να παραμείνει διαθέσιμη προτού γίνει ξανά ενεργοποίηση του UPS ή μιας ομάδας ρευματοδοτών διακοπτόμενης λειτουργίας, μετά από απενεργοποίηση της λειτουργίας. Όταν η μονάδα μεταβαίνει σε ισχύ μπαταρίας, το UPS μπορεί να αποσυνδέσει το ρεύμα από την Ομάδα ρευματοδοτών διακοπτόμενης τροφοδοσίας για λόγους οικονομίας στη μπαταρία. Ρυθμίστε αυτόν το χρόνο καθυστέρησης μέσω της ρύθμισης ΧΡΌΝΟΣ ΔΙΑΚΟΠΉΣ ΦΟΡΤΊΟΥ ΣΕ ΛΕΙΤΟΥΡΓΊΑ ΜΕ ΜΠΑΤΑΡΊΑ. Ο χρόνος που θα λειτουργήσουν οι ρευματοδότες με ισχύ μπαταρίας πριν απενεργοποιηθούν. Όταν ο χρόνος αυτονομίας της μπαταρίας πέσει κάτω από την καθορισμένη τιμή, η Ομάδα ρευματοδοτών διακοπτόμενης τροφοδοσίας θα απενεργοποιηθεί. Ρυθμίστε αυτό το χρόνο μέσω της ρύθμισης ΥΠΟΛΕΙΠΌΜΕΝΗ ΑΥΤΟΝΟΜΊΑ ΓΙΑ ΔΙΑΚΟΠΉ ΤΡΟΦΟΔΟΣΊΑΣ. Όταν ο υπολειπόμενος χρόνος αυτονομίας της μπαταρίας φτάσει σε αυτό το επίπεδο, η Ομάδα ρευματοδοτών διακοπτόμενης τροφοδοσίας θα απενεργοποιηθεί. Σε περίπτωση υπερφόρτισης (έξοδος άνω του 107%), η Ομάδα ρευματοδοτών διακοπτόμενης τροφοδοσίας θα απενεργοποιηθεί αυτόματα, ώστε να διατηρηθεί ισχύς για τα σημαντικά φορτία. Η Ομάδα ρευματοδοτών διακοπτόμενης τροφοδοσίας θα ενεργοποιηθεί ξανά μόνο με μη αυτόματη εντολή. Οι ρυθμίσεις αυτές είναι διαθέσιμες μόνο σε μονάδες που διαθέτουν κάρτα διαχείρισης δικτύου (NMC) και έχουν ρυθμιστεί εργοστασιακά. Οι ρυθμίσεις αυτές μπορούν να τροποποιηθούν μόνο χρησιμοποιώντας μια εξωτερική διασύνδεση, όπως η διασύνδεση Web της NMC. Τύπος διεύθυνσης ΙΡ NMC Διεύθυνση ΙΡ NMC Μάσκα υποδικτύου NMC Προεπιλεγμένη πύλη NMC 10\n13 Διακοπή τροφοδοσίας σε περίπτωση κινδύνου Επισκόπηση Η επιλογή έκτακτης διακοπής τροφοδοσίας (Emergency Power Off, EPO) είναι μια λειτουργία ασφαλείας που αποσυνδέει αμέσως όλο τον συνδεδεμένο εξοπλισμό από το ρεύμα. Η λειτουργία του UPS θα τερματιστεί αμέσως και δεν θα μεταβεί σε μπαταρία. Να τηρείτε όλες τις οδηγίες των εθνικών και τοπικών αρχών σχετικά με τα υψηλά επίπεδα τάσης. Η καλωδίωση πρέπει να πραγματοποιηθεί από ειδικό ηλεκτρολόγο. Συνδέστε κάθε UPS με ένα διακόπτη EPO. Σε διατάξεις όπου πολλαπλές μονάδες είναι συνδεδεμένες παράλληλα, κάθε UPS πρέπει να είναι συνδεδεμένο σε διακόπτη EPO. Πρέπει να γίνει επανεκκίνηση του UPS ώστε το ρεύμα να επιστρέψει στο συνδεδεμένο εξοπλισμό. Πατήστε το κουμπί ΕΝΕΡΓ./ΑΠΕΝΕΡΓ. στην μπροστινή πλευρά της μονάδας UPS. Κανονικά ανοικτές επαφές 1. Αν ο διακόπτης EPO ή οι επαφές ρελέ είναι κανονικά ανοικτές, εισάγετε τα καλώδια από το διακόπτη ή τις επαφές στις ακίδες 1 και 2 των ακροδεκτών EPO. Χρησιμοποιήστε καλώδιο AWG. 2. Στερεώστε τα καλώδια σφίγγοντας τις βίδες. Εάν οι επαφές είναι κλειστές, το UPS θα απενεργοποιηθεί και θα σταματήσει η τροφοδοσία του φορτίου. Κανονικά κλειστές επαφές 1. Αν ο διακόπτης EPO ή οι επαφές ρελέ είναι κανονικά κλειστές, εισάγετε τα καλώδια από το διακόπτη ή τις επαφές στις ακίδες 2 και 3 των ακροδεκτών EPO. Χρησιμοποιήστε καλώδιο AWG. 2. Τοποθετήστε τη γέφυρα καλωδίων ανάμεσα στους ακροδέκτες 1 και 2. Ασφαλίστε τα καλώδια σφίγγοντας τις τρεις βίδες στις θέσεις 1, 2 και 3. Εάν οι επαφές είναι ανοιχτές, το UPS θα απενεργοποιηθεί και θα σταματήσει η τροφοδοσία του φορτίου. Σημείωση: Ο ακροδέκτης 1 είναι η πηγή τροφοδοσίας για το κύκλωμα EPO και παρέχει μερικά milliampere ισχύος 24 V. Αν χρησιμοποιηθεί η κανονικά κλειστή (NC) διάταξη EPO, ο διακόπτης ή το ρελέ EPO θα πρέπει να είναι κατάλληλα για εφαρμογές "ξηρού" κυκλώματος, οι ονομαστικές τιμές θα πρέπει να είναι κατάλληλες για εφαρμογές χαμηλής τάσης και χαμηλού ρεύματος. Αυτό συνήθως σημαίνει ότι οι επαφές είναι επίχρυσες. Η διασύνδεση EPO είναι ένα κύκλωμα ασφαλείας ιδιαίτερα χαμηλής τάσης (Safety Extra Low Voltage, SELV). Να συνδέετε τη διασύνδεση EPO μόνο με άλλα κυκλώματα SELV. Η διασύνδεση EPO παρακολουθεί κυκλώματα που δεν έχουν συγκεκριμένο δυναμικό τάσης. Τα κυκλώματα SELV ελέγχονται από έναν διακόπτη ή ρελέ που έχει απομονωθεί σωστά από το ρεύμα. Προκειμένου να αποφύγετε βλάβη του UPS, μην συνδέετε τη διασύνδεση EPO σε οποιοδήποτε άλλο κύκλωμα εκτός από κύκλωμα SELV. Χρησιμοποιήστε έναν από τους παρακάτω τύπους καλωδίων για να συνδέσετε το UPS στο διακόπτη του EPO. CL2: Καλώδιο Κατηγορίας 2 για γενική χρήση. CL2P: Καλώδιο ψευδοροφής για χρήση σε αγωγούς, ψευδοροφές και άλλους χώρους με αέρα από το εξωτερικό περιβάλλον. CL2R: Καλώδια που χρησιμοποιούνται μεταξύ επιδαπέδιων εφαρμογών. CLEX: Καλώδιο περιορισμένης χρήσης για χρήση σε κατοικίες και σε εσχάρες καλωδίων. Εγκατάσταση στον Καναδά: Χρησιμοποιείτε μόνο καλώδια πιστοποιημένα από την Καναδική Ένωση Προτύπων (CSA), τύπου ELC (καλώδιο ελέγχου εξαιρετικά χαμηλής τάσης). Εγκατάσταση σε χώρες εκτός του Καναδά και των ΗΠΑ: Χρησιμοποιείτε τυποποιημένο καλώδιο χαμηλής τάσης, σύμφωνα με τους εθνικούς και τοπικούς κανονισμούς. gen0887a gen0888a 11\n14 Αντιμετώπιση προβλημάτων Πρόβλημα και πιθανή αιτία Λύση Το UPS δεν ενεργοποιείται ή δεν υπάρχει έξοδος. Η μονάδα δεν ενεργοποιήθηκε. Το UPS δεν έχει συνδεθεί στο ρεύμα. Ο ασφαλειοδιακόπτης εισόδου έπεσε. Η μονάδα εμφανίζει πολύ χαμηλή ή μηδενική τάση ρεύματος. Η υποδοχή σύνδεσης της μπαταρίας δεν έχει συνδεθεί με ασφάλεια. Το UPS παρουσίασε εσωτερικό σφάλμα. Το UPS λειτουργεί με την μπαταρία, όταν είναι συνδεδεμένο στο ρεύμα. Ο ασφαλειοδιακόπτης εισόδου έπεσε. Πολύ υψηλή, πολύ χαμηλή ή ακανόνιστη τάση γραμμής. Το UPS εκπέμπει προειδοποιητικό ήχο. Το UPS λειτουργεί κανονικά. Το UPS δεν παρέχει τον αναμενόμενο εφεδρικό χρόνο. Η μπαταρία του UPS είναι αδύναμη λόγω πρόσφατης διακοπής ρεύματος ή πλησιάζει στο τέλος του χρόνου ζωής της. Υπάρχει εσωτερικό σφάλμα στο UPS. Πιέστε το κουμπί ΕΝΕΡΓ. μία φορά για να ενεργοποιηθεί το UPS. Βεβαιωθείτε ότι το καλώδιο τροφοδοσίας είναι συνδεδεμένο με ασφάλεια στη μονάδα και στην τροφοδοσία ρεύματος. Μειώστε το φορτίο του UPS. Αποσυνδέστε μη απαραίτητο εξοπλισμό και επαναφέρετε τον ασφαλειοδιακόπτη. Ελέγξτε την τροφοδοσία ρεύματος προς το UPS, συνδέοντας ένα λαμπατέρ. Αν το φως είναι πολύ αμυδρό, ελέγξτε την τάση ρεύματος. Βεβαιωθείτε ότι όλες οι υποδοχές σύνδεσης μπαταρίας είναι ασφαλισμένες. Μην επιχειρήσετε να χρησιμοποιήσετε το UPS. Αποσυνδέστε το UPS και φροντίστε αμέσως για την επισκευή του. Μειώστε το φορτίο του UPS. Αποσυνδέστε μη απαραίτητο εξοπλισμό και επαναφέρετε τον ασφαλειοδιακόπτη. Μεταφέρετε το UPS σε άλλο ρευματοδότη που είναι συνδεδεμένος σε διαφορετικό κύκλωμα. Ελέγξτε την τάση εισόδου χρησιμοποιώντας την ένδειξη τάσης ρεύματος. Εάν μπορεί να την ανεχθεί ο συνδεδεμένος εξοπλισμός, μειώστε την ευαισθησία του UPS. Καμία. Το UPS προστατεύει τον συνδεδεμένο εξοπλισμό. Φορτίστε την μπαταρία. Οι μπαταρίες χρειάζονται επαναφόρτιση μετά από παρατεταμένες διακοπές και φθείρονται ευκολότερα όταν χρησιμοποιούνται συχνά ή όταν λειτουργούν σε υψηλές θερμοκρασίες. Αν η μπαταρία πλησιάζει στο τέλος του χρόνου ζωής της, αντικαταστήστε την ακόμα και αν η ενδεικτική λυχνία αντικατάστασης της μπαταρίας δεν έχει ανάψει ακόμα. Ελέγξτε την οθόνη φορτίου UPS. Αποσυνδέστε τον μη απαραίτητο εξοπλισμό, όπως οι εκτυπωτές. Οι ενδεικτικές λυχνίες LED του πίνακα ενδείξεων αναβοσβήνουν διαδοχικά. Η λειτουργία του UPS τερματίστηκε εξ αποστάσεως μέσω του λογισμικού ή μιας προαιρετικής κάρτας παρελκόμενων. Καμία. Το UPS θα κάνει αυτόματα επανεκκίνηση όταν επιστρέψει το ρεύμα. Ανάβει η λυχνία LED ένδειξης σφάλματος. Το UPS εμφαν'ιζει ένα μήνυμα σφάλματος και εκπέμπει έναν συνεχή προειδοποιητικό ήχο. Εσωτερικό σφάλμα UPS. Μην επιχειρήσετε να χρησιμοποιήσετε το UPS. Απενεργοποιήστε το UPS και φροντίστε να διενεργηθεί αμέσως σέρβις. Ανάβει η ενδιεκτική λυχνία LED αντικατάστασης της μπαταρίας και το UPS εκπέμπει προειδοποιητικό ήχο για ένα λεπτό κάθε πέντε ώρες. Η μπαταρία έχει χαμηλή φόρτιση. Αφήστε τη μπαταρία να επαναφορτιστεί για τουλάχιστον τέσσερις ώρες. Έπειτα, πραγματοποιήστε αυτόματο έλεγχο. Αν το πρόβλημα συνεχίζει μετά την επαναφόρτιση, αντικαταστήστε την μπαταρία. Αναβοσβήνει η ενδιεκτική λυχνία LED αντικατάστασης της μπαταρίας και το UPS εκπέμπει ένα προειδοποιητικό ήχο κάθε 2 δευτερόλεπτα. Η μπαταρία αντικατάστασης δεν έχει συνδεθεί σωστά. Ο πίνακας ενδείξεων εμφανίζει ένα μήνυμα σφάλματος καλωδίωσης. Τα σφάλματα καλωδίωσης περιλαμβάνουν έλλειψη γείωσης, αντιστροφή πολικότητας φάσης-ουδέτερου και υπερφόρτιση ουδέτερου. Βεβαιωθείτε ότι η υποδοχή σύνδεσης της μπαταρίας είναι καλά συνδεδεμένη. Αν το UPS εμφανίσει σφάλμα καλωδίωσης, ζητήστε από έναν ειδικό ηλεκτρολόγο να ελέγξει την καλωδίωση του κτιρίου. (Ισχύει μόνο για μονάδες των 120 V). 12\n15 Υπηρεσίες Αν η μονάδα χρειάζεται σέρβις, μην την επιστρέψετε στην αντιπροσωπεία. Ακολουθήστε τα παρακάτω βήματα: 1. Δείτε τα προβλήματα που αναφέρονται στην ενότητα Αντιμετώπιση προβλημάτων του εγχειριδίου προκειμένου να αποκαταστήσετε συνήθη προβλήματα. 2. Αν το πρόβλημα συνεχίζει, επικοινωνήστε με την υποστήριξη πελατών της APC μέσω του ιστότοπου της APC, a. Σημειώστε τον αριθμό μοντέλου, το σειριακό αριθμό και την ημερομηνία αγοράς. Το μοντέλο και ο αριθμός σειράς βρίσκονται στην πίσω πλευρά της μονάδας, ενώ είναι διαθέσιμοι μέσω της οθόνης LCD σε επιλεγμένα μοντέλα. b. Καλέστε την υποστήριξη πελατών της APC και κάποιος τεχνικός θα προσπαθήσει να λύσει το πρόβλημα από το τηλέφωνο. Αν κάτι τέτοιο δεν είναι δυνατό, ο τεχνικός θα εκδώσει έναν αριθμό εξουσιοδότησης επιστροφής υλικού (αρ. RMA). c. Αν η συσκευή καλύπτεται ακόμη από την εγγύηση, οι επισκευές γίνονται δωρεάν. d. Οι διαδικασίες σέρβις και επιστροφής μπορεί να διαφέρουν από χώρα σε χώρα. Ανατρέξτε στον ιστότοπο της APC για συγκεκριμένες οδηγίες ανά χώρα. 3. Συσκευάστε τη μονάδα σωστά, για να αποφύγετε την πρόκληση ζημιών κατά τη μεταφορά. Μη χρησιμοποιείτε ποτέ «μπαλάκια φελιζόλ» για τη συσκευασία. Τυχόν ζημιές που μπορεί να προκληθούν κατά τη μεταφορά δεν καλύπτονται από την εγγύηση. a. Για το UPS, ΑΠΟΣΥΝΔΕΕΤΕ ΠΑΝΤΑ ΤΗΝ ΜΠΑΤΑΡΙΑ πριν την αποστολή σύμφωνα με τους κανονισμούς του Υπουργείου Μεταφορών των ΗΠΑ και της Διεθνούς Ένωσης Αεροπορικών Εταιρειών (IATA). Η μπαταρία μπορεί να παραμείνει μέσα στο UPS. b. Οι εσωτερικές μπαταρίες μπορεί να παραμένουν συνδεδεμένες στο XLBP κατά την αποστολή (εάν υπάρχουν, καθώς δεν διαθέτουν όλες οι μονάδες XLBP). 4. Σημειώστε τον αριθμό εξουσιοδότησης επιστροφής υλικού που σας έδωσε η υποστήριξη πελατών πάνω στη συσκευασία. 5. Επιστρέψτε τη μονάδα στη διεύθυνση που σας δόθηκε από την υποστήριξη πελατών, με ασφάλιση και προπληρωμένο τέλος. Μεταφορά της μονάδας 1. Κλείστε και αποσυνδέστε όλο το συνδεδεμένο εξοπλισμό. 2. Αποσυνδέστε τη μονάδα από το ρεύμα. 3. Αποσυνδέστε όλες τις εσωτερικές και εξωτερικές μπαταρίες (αν υπάρχουν). 4. Ακολουθήστε τις οδηγίες αποστολής που αναφέρονται στην ενότητα Υπηρεσίες του παρόντος εγχειριδίου. 13\n16 Εργοστασιακή εγγύηση Smart-UPS ΠΕΡΙΟΡΙΣΜΕΝΗ ΕΓΓΥΗΣΗ Η American Power Conversion (APC) εγγυάται για ένα διάστημα τριών (3) ετών από την ημερομηνία αγοράς ότι τα Smart-UPS (Προϊόντα) της δεν θα παρουσιάσουν ελαττώματα ούτε στα υλικά ούτε στην κατασκευή, εκτός από τις μπαταρίες για τις οποίες παρέχει εγγύηση δύο (2) ετών. Για πληροφορίες αναφορικά με την εγγύηση που ισχύει σε κάθε χώρα, επισκεφτείτε τον ιστότοπο της APC στο Η υποχρέωση της APC στα πλαίσια της παρούσας εγγύησης είναι η επισκευή ή αντικατάσταση, στη διακριτική της ευχέρεια, των ελαττωματικών αυτών προϊόντων. Η επισκευή ή αντικατάσταση ενός ελαττωματικού προϊόντος ή μέρους αυτού δεν επεκτείνει την αρχική περίοδο εγγύησης. Η εγγύηση αυτή ισχύει μόνο για τον αρχικό αγοραστή που θα πρέπει να έχει πραγματοποιήσει σωστή δήλωση του προϊόντος εντός 10 ημερών από την αγορά. Δηλώσεις προϊόντων γίνονται online στη διεύθυνση warranty.apc.com. Η APC δεν φέρει καμία ευθύνη βάσει της παρούσας εγγύησης αν οι δοκιμές και οι έλεγχοί της αποκαλύψουν ότι το ισχυριζόμενο ελάττωμα στο προϊόν δεν υπάρχει ή προκλήθηκε από τον τελικό χρήστη ή από τρίτο άτομο εξαιτίας κακής χρήσης, αμέλειας, μη ενδεδειγμένης εγκατάστασης, δοκιμής, λειτουργίας ή χρήσης του προϊόντος κατά παράβαση των συστάσεων ή προδιαγραφών της APC. Επιπλέον, η APC δεν θα φέρει ευθύνη για ελαττώματα που προέρχονται από: 1) μη εξουσιοδοτημένες προσπάθειες επισκευής ή μετατροπής του προϊόντος, 2) εσφαλμένη ή ανεπαρκή ηλεκτρική τάση ή σύνδεση, 3) ακατάλληλες συνθήκες λειτουργίας στον τόπο χρήσης, 4) ανωτέρα βία, 5) έκθεση σε καιρικές συνθήκες ή 6) κλοπή. Σε καμία περίπτωση η APC δεν φέρει ευθύνη υπό την παρούσα εγγύηση για οποιοδήποτε προϊόν του οποίου ο σειριακός αριθμός έχει αλλοιωθεί, παραμορφωθεί ή αφαιρεθεί. ΕΚΤΟΣ ΟΠΩΣ ΟΡΙΖΕΤΑΙ ΠΑΡΑΠΑΝΩ, ΔΕΝ ΠΑΡΕΧΕΤΑΙ ΚΑΜΙΑ ΕΓΓΥΗΣΗ, ΡΗΤΗ Ή ΣΙΩΠΗΡΗ, ΒΑΣΕΙ ΝΟΜΟΥ Ή ΔΙΑΦΟΡΕΤΙΚΑ, ΓΙΑ ΤΑ ΠΡΟΪΟΝΤΑ ΠΟΥ ΠΩΛΟΥΝΤΑΙ, ΕΠΙΣΚΕΥΑΖΟΝΤΑΙ Ή ΠΑΡΕΧΟΝΤΑΙ ΣΤΑ ΠΛΑΙΣΙΑ ΤΗΣ ΠΑΡΟΥΣΑΣ ΣΥΜΦΩΝΙΑΣ Ή ΣΕ ΣΥΣΧΕΤΙΣΜΟ ΜΕ ΑΥΤΗ. Η APC ΑΠΟΠΟΙΕΙΤΑΙ ΚΑΘΕ ΣΙΩΠΗΡΗ ΕΓΓΥΗΣΗ ΕΜΠΟΡΕΥΣΙΜΟΤΗΤΑΣ, ΙΚΑΝΟΠΟΙΗΣΗΣ ΚΑΙ ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ. ΟΙ ΡΗΤΕΣ ΕΓΓΥΗΣΕΙΣ ΤΗΣ APC ΔΕΝ ΘΑ ΕΠΕΚΤΑΘΟΥΝ, ΠΕΡΙΟΡΙΣΤΟΥΝ Ή ΕΠΗΡΕΑΣΤΟΥΝ ΚΑΙ ΚΑΜΙΑ ΥΠΟΧΡΕΩΣΗ Ή ΕΥΘΥΝΗ ΔΕΝ ΘΑ ΠΡΟΚΥΨΕΙ ΑΠΟ ΤΗΝ ΠΑΡΟΧΗ ΤΕΧΝΙΚΩΝ Ή ΆΛΛΩΝ ΣΥΜΒΟΥΛΩΝ Ή ΣΕΡΒΙΣ ΑΠΟ ΤΗΝ APC ΣΕ ΣΧΕΣΗ ΜΕ ΤΑ ΠΡΟΪΟΝΤΑ. ΟΙ ΠΑΡΑΠΑΝΩ ΕΓΓΥΗΣΕΙΣ ΚΑΙ ΑΠΟΖΗΜΙΩΣΕΙΣ ΕΙΝΑΙ ΑΠΟΚΛΕΙΣΤΙΚΕΣ ΚΑΙ ΑΝΤΙΚΑΘΙΣΤΟΥΝ ΟΛΕΣ ΤΙΣ ΑΛΛΕΣ ΕΓΓΥΗΣΕΙΣ ΚΑΙ ΑΠΟΖΗΜΙΩΣΕΙΣ. ΟΙ ΕΓΓΥΗΣΕΙΣ ΠΟΥ ΟΡΙΖΟΝΤΑΙ ΣΤΟ ΠΑΡΟΝ ΑΠΟΤΕΛΟΥΝ ΤΗ ΜΟΝΑΔΙΚΗ ΕΥΘΥΝΗ ΤΗΣ APC ΚΑΙ ΤΗ ΜΟΝΗ ΑΠΟΖΗΜΙΩΣΗ ΤΟΥ ΑΓΟΡΑΣΤΗ ΣΕ ΠΕΡΙΠΤΩΣΗ ΑΘΕΤΗΣΗΣ ΤΩΝ ΕΝ ΛΟΓΩ ΕΓΓΥΗΣΕΩΝ. ΟΙ ΕΓΓΥΗΣΕΙΣ ΤΗΣ APC ΙΣΧΥΟΥΝ ΜΟΝΟ ΓΙΑ ΤΟΝ ΑΡΧΙΚΟ ΑΓΟΡΑΣΤΗ ΚΑΙ ΔΕΝ ΕΠΕΚΤΕΙΝΟΝΤΑΙ ΣΕ ΤΥΧΟΝ ΤΡΙΤΑ ΜΕΡΗ. ΣΕ ΚΑΜΙΑ ΠΕΡΙΠΤΩΣΗ Η APC, ΤΑ ΣΤΕΛΕΧΗ, ΟΙ ΔΙΕΥΘΥΝΤΕΣ, ΟΙ ΣΥΝΕΡΓΑΤΕΣ Ή ΟΙ ΥΠΑΛΛΗΛΟΙ ΤΗΣ ΔΕΝ ΦΕΡΟΥΝ ΚΑΜΙΑ ΕΥΘΥΝΗ ΓΙΑ ΕΜΜΕΣΗ, ΕΙΔΙΚΗ, ΑΠΟΘΕΤΙΚΗ Ή ΠΟΙΝΙΚΗ ΖΗΜΙΑ ΟΠΟΙΟΥΔΗΠΟΤΕ ΕΙΔΟΥΣ, Η ΟΠΟΙΑ ΠΡΟΕΚΥΨΕ ΑΠΟ ΤΗ ΧΡΗΣΗ, ΤΟ ΣΕΡΒΙΣ Ή ΤΗΝ ΕΓΚΑΤΑΣΤΑΣΗ ΤΩΝ ΠΡΟΪΟΝΤΩΝ, ΕΙΤΕ ΟΙ ΖΗΜΙΕΣ ΑΥΤΕΣ ΠΡΟΕΚΥΨΑΝ ΑΠΟ ΣΥΜΒΑΣΗ Ή ΑΔΙΚΟΠΡΑΞΙΑ, ΑΝΕΞΑΡΤΗΤΩΣ ΣΦΑΛΜΑΤΟΣ, ΑΜΕΛΕΙΑΣ Ή ΑΜΕΣΗΣ ΕΥΘΥΝΗΣ Ή ΑΚΟΜΗ ΚΑΙ ΣΕ ΠΕΡΙΠΤΩΣΗ ΠΟΥ Η APC ΕΧΕΙ ΕΝΗΜΕΡΩΘΕΙ ΕΚ ΤΩΝ ΠΡΟΤΕΡΩΝ ΓΙΑ ΤΟ ΕΝΔΕΧΟΜΕΝΟ ΤΕΤΟΙΩΝ ΖΗΜΙΩΝ. ΣΥΓΚΕΚΡΙΜΕΝΑ, Η APC ΔΕΝ ΕΥΘΥΝΕΤΑΙ ΓΙΑ ΟΠΟΙΕΣΔΗΠΟΤΕ ΔΑΠΑΝΕΣ, ΟΠΩΣ ΑΠΩΛΕΙΑ ΚΕΡΔΩΝ Ή ΕΣΟΔΩΝ (ΑΜΕΣΗ Ή ΕΜΜΕΣΗ), ΑΠΩΛΕΙΑ ΕΞΟΠΛΙΣΜΟΥ, ΑΠΩΛΕΙΑ ΧΡΗΣΗΣ ΕΞΟΠΛΙΣΜΟΥ, ΑΠΩΛΕΙΑ ΛΟΓΙΣΜΙΚΟΥ, ΑΠΩΛΕΙΑ ΔΕΔΟΜΕΝΩΝ, ΕΞΟΔΑ ΑΝΤΙΚΑΤΑΣΤΑΣΗΣ, ΑΞΙΩΣΕΙΣ ΤΡΙΤΩΝ Ή ΑΛΛΕΣ. ΚΑΝΕΝΑΣ ΠΩΛΗΤΗΣ, ΥΠΑΛΛΗΛΟΣ Ή ΠΡΑΚΤΟΡΑΣ ΤΗΣ APC ΔΕΝ ΕΙΝΑΙ ΕΞΟΥΣΙΟΔΟΤΗΜΕΝΟΣ ΝΑ ΚΑΝΕΙ ΠΡΟΣΘΗΚΕΣ Ή ΑΛΛΑΓΕΣ ΣΤΟΥΣ ΟΡΟΥΣ ΤΗΣ ΠΑΡΟΥΣΑΣ ΕΓΓΥΗΣΗΣ. ΤΙΠΟΤΑ ΣΤΗΝ ΠΑΡΟΥΣΑ ΠΕΡΙΟΡΙΣΜΕΝΗ ΕΓΓΥΗΣΗ ΔΕΝ ΕΠΙΔΙΩΚΕΙ ΝΑ ΑΠΟΚΛΕΙΣΕΙ Ή ΝΑ ΠΕΡΙΟΡΙΣΕΙ ΤΗΝ ΕΥΘΥΝΗ ΤΗΣ APC ΓΙΑ ΘΑΝΑΤΟ Ή ΤΡΑΥΜΑΤΙΣΜΟ ΠΟΥ ΠΡΟΚΥΠΤΕΙ ΑΠΟ ΑΜΕΛΕΙΑ ΤΗΣ Ή ΠΑΡΑΠΛΑΝΗΣΗ ΤΗΣ Ή ΣΤΟ ΒΑΘΜΟ ΠΟΥ ΑΥΤΗ ΔΕΝ ΜΠΟΡΕΙ ΝΑ ΑΠΟΚΛΕΙΣΤΕΙ Ή ΝΑ ΠΕΡΙΟΡΙΣΤΕΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ. Για να έχετε τεχνική υποστήριξη που να καλύπτεται από την εγγύηση, πρέπει να αποκτήσετε αριθμό εξουσιοδότησης επιστροφής υλικού (αρ. RMA) από την υποστήριξη πελατών. Οι πελάτες με προβλήματα που αφορούν αξιώσεις εγγύησης, μπορούν να έρθουν σε επαφή με το δίκτυο υποστήριξης πελατών της APC μέσω του ιστότοπου της APC: support.apc.com. Επιλέξτε τη χώρα σας από το κυλιόμενο μενού επιλογής χώρας. Ανοίξτε την καρτέλα Support (Υποστήριξη) στο επάνω μέρος της ιστοσελίδας για να λάβετε τα στοιχεία επικοινωνίας της υποστήριξης πελατών στην περιοχή σας. Τα προϊόντα πρέπει να επιστρέφονται με τα έξοδα μεταφοράς προπληρωμένα και να συνοδεύονται από σύντομη περιγραφή του προβλήματος που προέκυψε, καθώς και απόδειξη της ημερομηνίας και τόπου αγοράς. 14\n18 Υποστήριξη πελατών της APC παγκοσμίως Η υποστήριξη πελατών για το παρόν ή οποιοδήποτε άλλο προϊόν της APC παρέχεται χωρίς καμία χρέωση με οποιονδήποτε από τους ακόλουθους τρόπους: Ανατρέξτε στον ιστότοπο της APC, για να αποκτήσετε πρόσβαση σε έντυπα που είναι διαθέσιμα στη Γνωσιακή βάση της APC και για να υποβάλετε αιτήματα υποστήριξης πελατών. (Κεντρικά γραφεία της εταιρείας) Συνδεθείτε ανάλογα με τη χώρα σας στον εκάστοτε ιστότοπο της APC, όπου θα βρείτε πληροφορίες υποστήριξης πελατών. Εξυπηρέτηση παγκοσμίως, με αναζήτηση στη γωνιακή βάση της APC και χρήση ηλεκτρονικής υποστήριξης. Επικοινωνήστε τηλεφωνικά ή μέσω με ένα κέντρο υποστήριξης πελατών της APC. Κέντρα ανά χώρα: για πληροφορίες επικοινωνίας, μεταβείτε στη διεύθυνση contact. Για πληροφορίες σχετικά με το πώς μπορείτε να έχετε πρόσβαση στην υποστήριξη πελατών της περιοχής σας, επικοινωνήστε με τον αντιπρόσωπο ή άλλον διανομέα της APC από τον οποίο πραγματοποιήσατε την αγορά του προϊόντος της APC APC by Schneider Electric. Η ονομασία APC, το λογότυπο APC, οι ονομασίες Smart-UPS και PowerChute είναι ιδιοκτησία της Schneider Electric Industries S.A.S., της American Power Conversion Corporation ή των συγγενών εταιρειών τους. Όλα τα άλλα εμπορικά σήματα αποτελούν ιδιοκτησία των αντίστοιχων κατόχων τους A 7/2011\nΕγχειρίδιο λειτουργίας Smart-UPS X Σύστημα αδιάλειπτης παροχής ρεύματος Επιδαπέδιο/Rack 4U Χαμηλής τάσης SMX2000LV SMX2000LVNC SMX3000LV SMX3000LVNC Υψηλής τάσης SMX2200HV SMX3000HV SMX3000HVT SMX3000HVNC


Τα «αγκάθια» της τηλεδιάσκεψης\nΤετάρτη, 20 Ιανουαρίου 2021 05:30:25 ΠΜ\nΑρχική›Ειδήσεις›Οικονομία›Τα «αγκάθια» της τηλεδιάσκεψης\n22:07 - 06 Νοε 2015 | Οικονομία\nΗ φορολόγηση του τζόγου ως ισοδύναμο για τον ΦΠΑ στην εκπαίδευση και η αναμόρφωση του νόμου Κατσέλη αποτελούν τα βασικά αγκάθια που έχουν τεθεί στην σε εξέλιξη τηλεδιάσκεψη με τους Θεσμούς, του οικονομικού επιτελείου της κυβέρνησης.\nΣτο θέμα του ΦΠΑ στην εκπαίδευση, η κυβέρνηση επιχειρεί να πείσει οτι η επιβολή τέλους στον τζόγο, θα λύσει το πρόβλημα. Μάλιστα, πηγές της κυβερνησης, αναφέρουν οτι το να αυξηθεί 5 λεπτά η κάθε στήλη, αν μπει ως τέλος και όχι ως φόρος, δεν παραβαίνει τη σύμβαση με τον ΟΠΑΠ. Επίσης, θα μπει σε εφαρμογή ο διαγωνισμός για άνοιγμα της στοιχηματικής αγοράς στην Ελλαδα με παροχή αδειών σε στοιχηματικές εταιρίες ώστε να μπορούν να δέχονται λεφτά από την Ελλάδα. Την ιδίως ωρα όμως οι δανειστές αμφισβητώντας την φοροεισπρακτική δυνατότητα της ελληνικής πλευράς ζητούν ισοδύναμα με περικοπές δαπανών.\nΣτο μέτωπο των πλειστηριασμών οι θεσμοί θεωρουν οτι ως όριο αντικειμενικής αξίας για προστασία από τον πλειστηριασμό της πρώτης κατοικίας τα 120.000 ευρώ με εισοδηματικό κριτήριο έως 8.180 ευρώ για άγαμο, 13.197 ευρώ για ζευγάρι και επιπλέον 3.350 ευρώ για κάθε τέκνο έως τρία τέκνα και το συνολικό χρέος του δανειολήπτη να μην ξεπερνά τις 120.000 ευρώ.\nΗ ελληνική πλευρά θεωρεί οτι η αντικειμενική αξία του ακινήτου θα πρεπει να ειναι στα 200.000 ευρώ για άγαμο, τις 250.000 για ζευγάρι και 25.000 ευρώ για κάθε παιδί έως τρία παιδιά. Δηλαδή πλαφόν για οικογένεια με τρία παιδιά της 325.000 ευρώ. Σε ό,τι αφορά στα εισοδηματικά κριτήρια, η ελληνική πλευρά προτείνει αυτό να φθάνει τις 35.000 ευρώ (οικογενειακό) και οι συνολικές οφειλές του δανειολήπτη να μην ξεπερνούν τις 200.000 ευρώ.\nΩςτόςο πληροφοριες αναφέρουν οτι η ελληνική πλευρά φέρεται έτοιμη να υποχωρηςει στα παραπάνω νούμερα και να διασφαλίσει την κάλυψη του 65% των δανειοληπτών μέσω του νόμου Κατσέλη από 72% που ήταν η αρχική πρόταση.\nΤελευταία τροποποίηση στις 22:28 - 06 Νοε 2015


HYD SERIGRAFIA Καφέ Οπάκ Καλσόν – PRET-A-BEAUTE.GR\nSERIGRAFIA Καφέ Αδιάφανο Καλσόν\nΜοναδικό οπάκ καλσόν από την HYD. Το SERIGRAFIA Brown Fashion Tights έχει εντυπωσιακό σχέδιο σε καφέ, μπλε και μπεζ χρώμα σε όλο του το μήκος. Το καλσόν έχει ελαστικό ζωνάκι για άνετη εφαρμογή.\nΧρώμα Oίκου: Cappuccino\nΔε σιδερώνεται. Πλύσιμο στο χέρι.\nGERBE ET ALORS Γκρι Καλσόν με Σχέδια\nEMILIO CAVALLINI OPAQUE 3 DIMENSIONS RIBBED Φούξια Καλσόν\nEMILIO CAVALLINI OPAQUE 3 DIMENSIONS RIBBED Μπλε Καλσόν


Ανατολικής Μακεδονίας-Θράκης / Θεάτρο / Περιφέρειες / Φεστιβάλ\nby admin · Απρίλιος 6, 2015\nΜε εντατικούς ρυθμούς προχωρούν οι διεργασίες για την διεξαγωγή του 58ου Φεστιβάλ Φιλίππων. Στην κάμερα του Kavala Portal μίλησε η, υπεύθυνη της διοργάνωσης και βοηθός του καλλιτεχνικού διευθυντή του ΔΗ.ΠΕ.ΘΕ. Καβάλας κ. Θοδωρή Γκόνη, Κατερίνα Συμεωνίδου.\nΌπως δήλωσε η κ. Συμεωνίδου η έναρξη του Φεστιβάλ θα γίνει στις 4 Ιουλίου και θα ολοκληρωθεί στα τέλη Αυγούστου, χωρίς να είναι οριστική η ημερομηνίας που θα τελειώσει. Για μια ακόμα χρόνια το Φεστιβάλ θα συνεχίσει να ονομάζεται Φεστιβάλ Φιλίππων και όχι Φεστιβάλ Φιλίππων – Θάσου γιατί συνεχίζονται και φέτος οι εργασίες της συντήρησης του αρχαιολογικού χώρου που είχαν ξεκινήσει από την περασμένη χρονιά. Όπως τόνισε η κ. Συμεωνίδου το μεγαλύτερο κομμάτι των παραστάσεων (για το Αρχαίο Θέατρο Φιλίππων κυρίως) έχει κλείσει και προανήγγειλε αρκετές εκπλήξεις.\nΌσο αφορά τους εθελοντές οι αιτήσεις άρχισαν να κατατίθενται εδώ και δέκα μέρες, και μέχρι στιγμής έχουν δηλώσει ενδιαφέρον πάνω από 60 εθελοντές. Όπως διευκρίνισε η κ. Συμεωνίδου, στο θέμα των εθελοντών υπάρχουν πολλές και σοβαρές ελλείψεις – χαρακτηριστικά ανέφερε ότι «Εμείς πρώτοι αναγνωρίζουμε τις ελλείψεις και ελπίζουμε φέτος κάποια πράγματα να επιλυθούν».\nTags: ΦΕΣΤΙΒΑΛ ΦΙΛΙΠΠΩΝ\n12ο Φεστιβάλ Καλτ Ελληνικού Κινηματογράφου\nNext story Ψυχαγωγική βραδιά στο πολιτιστικό κέντρο Ο ΚΑΥΚΑΣΟΣ\nPrevious story 2ο Διεθνές Φεστιβάλ Γαστρονομικού Κινηματογράφου Αθήνας


Ποια ταινία θα δούμε σήμερα; Little Miss Sunshine | Newsfilter\nHome Newsfilter Μόνιμες στήλες Ποια ταινία θα δούμε σήμερα; Little Miss Sunshine\nPosted By: gkastorion: 26 Μαΐου, 2010 In: Μόνιμες στήλες, ΤαινίεςNo Comments\nΑρκετές ταινίες έχουν για κεντρικό θέμα την οικογένεια. Αυτή η ταινία όμως παρουσιάζει μία οικογένεια σε παράκρουση! Το κάθε μέλος της οικογένειας ζει σε ένα δικό του κόσμο ενώ η μητέρα είναι ίσως η μόνη που προσπαθεί να βρει δρόμους επικοινωνίας μεταξύ των μελών της οικογένειας. Η ευκαιρία για αναθέρμανση των σχέσεων που παρουσιάζεται είναι η συμμετοχή της μικρής κόρης σε ένα διαγωνισμό ομορφιάς για μικρά κορίτσια, με τον τίτλο “Little Miss Sunshine”.\nΈτσι, η μητέρα Sheryl (Toni Collette), ο πατέρας Richard (Greg Kinnear), η κόρη Olive (Abigail Breslin), ο γιος Dwayne (Paul Dano), ο παππούς (Alan Arkin) και ο θείος Frank (Steve Carell) ξεκινούν με ένα παλιό κίτρινο Vollkswagen για να οδηγήσουν τη μικρή κόρη στα καλλιστεία που τόσο επιθυμεί να λάβει μέρος. Όλοι οι ηθοποιοί που ενσαρκώνουν τους αντίστοιχους ρόλους είναι εκπληκτικοί. Για κάποιο μαγικό λόγο έχουν καταφέρει να αποδώσουν τους χαρακτήρες τονίζοντας τις ιδιαιτερότητές τους αλλά καθιστώντας τους ταυτόχρονα αγαπητούς στο θεατή.\nΗ ταινία δεν είναι μία κλασσική οικογενειακή κωμωδία. Ανήκει περισσότερο στον εναλλακτικό κινηματογράφο. Σίγουρα υπάρχουν σκηνές που θα προκαλέσουν το γέλιο του θεατή αλλά υπάρχουν και αρκετές που θα τον προβληματίσουν. Οι σκηνοθέτες Jonathan Dayton και Valerie Faris, κατάφεραν με απλότητα να παρουσιάσουν τις καταστάσεις και φυσικά να περάσουν και τα δικά τους μηνύματα. Μέσα από την κωμωδία αναδεικνύονται και πολλά κοινωνικά στοιχεία.\nΣυνολικά η ταινία είναι συγκροτημένη και προσεγμένη. Δεν ξεφεύγει σε κανένα σημείο ενώ καταφέρνει να διασκεδάσει και να προβληματίσει. Σίγουρα προσπαθεί να αφυπνίσει τις συντηρητικές κοινωνίες παρουσιάζοντας ένα διαφορετικό μοτίβο οικογένειας. Επίσης, μέσα από την ταινία αναδύονται συμπεριφορές της κοινωνίας, οι οποίες δεν είναι ελκυστικές αλλά είναι πέρα για πέρα αληθινές.\nΑξίζει να αφιερώσετε 101 λεπτά από το χρόνο σας για να παρακολουθήσετε μία διαφορετική ταινία σε σχέση με το κατεστημένο των αμερικάνικων ταινιών. Μη σας ξεγελάει όμως το γεγονός ότι η υπόθεση σχετίζεται με παιδικά καλλιστεία και ότι έναν από τους πρωταγωνιστικούς ρόλους έχει η μικρή Abigail Breslin, γιατί η συγκεκριμένη ταινία δεν εντάσσεται στις κλασσικές οικογενειακές κωμωδίες.\nΟδηγίες: Αξίζει να τη δείτε. Είναι ανάλαφρη ταινία, ενώ ταυτόχρονα προβληματίζει το θεατή. Στο τέλος θα σας μείνει μία ευχάριστη γεύση.\nTags: Abigail BreslinLittle Miss SunshineToni ColletteΚριτική Ταινίας


Dedousi Eleni: Το δις εξαμαρτείν...\nΤο ΚΚΕ δεν έχει στρατηγική: οι έννοιες λαϊκή οικονομία και λαϊκή εξουσία είναι ασαφείς ψευδοέννοιες. Με στόχο, λοιπόν, όχι τον σοσιαλισμό αλλά αυτό το νεφέλωμα, το ΚΚΕ, συμμαχώντας μόνο με τα μέλη και τους οπαδούς του κόμματος, προχωρεί μόνο και αμόλυντο, βλέποντας μόνο εχθρούς και επαναλαμβάνοντας, χωρίς να κουράζεται, ότι τίποτα δεν θα γίνει «υπέρ του λαού», του οποίου είναι αποκλειστικός καθοδηγητής, κριτής και εντολέας.\nΤι έλεγε όμως ο Μαρξ; Και τι λέει ο Λένιν; Ένα μόνο απόσπασμα: «Μόνο με την πρωτοπορία δεν μπορούμε να νικήσουμε. Δεν θα ήταν απλώς ανοησία αλλά έγκλημα να ρίξουμε μόνη την πρωτοπορία στην αποφασιστική μάχη, προτού όλη η τάξη, προτού οι πλατιές μάζες να έχουν πάρει θέση, ή ανοιχτής υποστήριξης ή ευμενούς ουδετερότητας απέναντί της». (Λένιν, «Άπαντα», «Σύγχρονη Εποχή», τ. 41, σ. 68).\nΤι είναι όμως ο ΣΥΡΙΖΑ; Ένα πολυτασικό μόρφωμα. Το πρόγραμμα του, ανταποκρινόμενο στα άμεσα αιτήματα των υποτελών τάξεων και στρωμάτων, είναι από μια άποψη ρεφορμιστικό. Αλλά ο ΣΥΡΙΖΑ είναι μια παγιωμένη κατάσταση; Όπως είναι γνωστό, στο κόμμα αυτό υπάρχει το αριστερό ρεύμα, οργανώσεις κομμουνιστικής καταγωγής, αγωνιστές του εμφυλίου που αντιμετώπισαν παλικαρίσια τον θάνατο, αγωνιστές της ΕΔΑ, των Λαμπράκηδων, του αντιδικτατορικού κινήματος. Και προπαντός: πέρα από τη μικροαστική, η λαϊκή αγωνιστική βάση. Το «ρεφορμιστικό» πρόγραμμα, πιο σωστά το ελάχιστο πρόγραμμα άμεσης αντιμετώπισης της καταστροφικής πορείας του τόπου, ανταποκρινόταν στις επείγουσες ανάγκες της ιστορικής στιγμής.\nΟι Έλληνες αριστεροί, που ανέδειξαν αυτό το κόμμα αξιωματική αντιπολίτευση, αντιλήφθηκαν σωστά τις ανάγκες της συγκυρίας.\nΜε ποια προοπτική θα έπρεπε λοιπόν να δοθεί η προχθεσινή κρίσιμη μάχη; Η Αριστερά θα έπρεπε να κατεβεί στις εκλογές ενωμένη, με βάση ένα ελάχιστο πρόγραμμα: Άμεσα μέτρα να μην πεινάσει ο λαός. Άρνηση πληρωμής του «χρέους», εκδίωξη της τρόικας και καταγγελία των Μνημονίων. Θα σχηματιζόταν λοιπόν μια ρεφορμιστική «παναριστερά» που θα εγκατέλειπε τα επαναστατικά της «οράματα», όπως φοβούνται ορισμένοι «καθαροί»; Ειπώθηκε ήδη: Ο άμεσος στόχος θα συνδυαζόταν συγκεκριμένα με τους μεσοπρόθεσμους (έξοδο από το ευρώ, έξω από την Ε.Ε.) και σε μια μακρά προοπτική, με τον στρατηγικό στόχο: τον σοσιαλισμό.\nΗ Αριστερά μας συνολικά δεν έχει αναζητήσει τα αίτια της μεγάλης καταστροφής του αιώνα που μόλις τελείωσε. Δεν έχει επεξεργαστεί ένα πρόγραμμα σοσιαλιστικής μετάβασης στις συνθήκες του σημερινού καπιταλισμού. Έτσι, άλλοτε βαδίζει τυφλά, νομίζοντας ότι κάνει κομμουνιστική πολιτική, άλλοτε περιορίζεται στα άμεσα, και άλλοτε, ενώ μετέχει ενεργά στους κοινωνικούς αγώνες, αρκείται θεωρητικά στο να επικαλείται την ανατροπή, την επανάσταση και την κομμουνιστική απελευθέρωση. Αλλά: Η ιστορία γράφεται και σήμερα με αίμα. Ο πόλεμος δεν τελείωσε. Θα διδαχτούμε από το μεγαλείο και τις τραγωδίες του επαναστατικού κινήματος;


Aυτό το Σάββατο καλεσμένοι η Σίσσυ Ηλιοπούλου, Διευθύντρια Επικοινωνίας, Εταιρικών Υποθέσεων και Βιώσιμης Ανάπτυξης της Coca-Cola για Ελλάδα, Κύπρο και Μάλτα, ο Δήμαρχος Τρικκαίων Δημήτρης Παπαστεργίου και ο CEO της Novoville Φώτης Ταλάντζης.\nΣτο Business Monitor θα είναι μαζί μας η Σίσσυ Ηλιοπούλου, Διευθύντρια Επικοινωνίας, Εταιρικών Υποθέσεων και Βιώσιμης Ανάπτυξης της Coca-Cola για Ελλάδα, Κύπρο και Μάλτα. Θα μιλήσουμε για πολλά με επίκεντρο το πρόγραμμα «Zero Waste Future», ένα πρόγραμμα- παρακαταθήκη που σχεδιάστηκε και υλοποιήθηκε για πρώτη φορά στην Ελλάδα και αποτελεί το ελληνικό αποτύπωμα της εταιρίας στο παγκόσμιο κίνημα που θέλει να δημιουργήσει.\nΣτο στούντιο επίσης ο Βασίλης Σαμούρκας, Deputy Editor του FortuneGreece για τα βασικότερα νέα της εβδομάδας που πέρασε.\nΣυντονιστείτε στο Business Monitor 13:00 – 14:00 το μεσημέρι: Ακούστε την εκπομπή LIVE ΕΔΩ